qundao/data-zh-poetry huggingface dataset:
咏高
作者：孔平仲
朝代：宋

先以下为基，终当保不危。泰山雄地镇，北斗正天维。敏手誇能赋，忠言愿听卑。百常登观阙，九仞揭旌旗。木有迁莺集，墉惟射隼宜。举家何氏隐，双下李愔搥。大比杨雄好，长同巽卦为。巍然望尧帝，卓尔仰宣尼。羊肆犹陈义，皇坟或媲词。变更惊岸谷，丰稔阅京坻。醉枕日三丈，词场桂一枝。金城横绝险，龙马出权奇。已著名僧传，仍先国手棋。张弓聊抑尔，封岱更增之。郢曲故难和，牙琴谁复知。楩楠凌远壑，鸿鹄漾晴曦。汉祖兴邦日，商宗享国时。设科求德劭，巡狩问年耆。容驷开门户，摩霄展羽仪。形容上麟阁，勋阀照鳌碑。密勿云台议，揄扬崧岳诗。岩岩具瞻峻，那复叹隆墀。
哦亭
作者：孔平仲
朝代：宋
体裁：七言律诗

点点花芽拨草根，深春终日在东园。烟筠冉冉阴相乱，燕雀啾啾语自繁。倚伏万端宁有定，是非一致亦何言。谁能伴我哦亭上，烂漫同斟浊酒樽。
哦亭
作者：孔平仲
朝代：宋

點點花芽撥草根，深春終日在東園。
烟筠冉冉陰相亂，燕雀啾啾語自繁。
倚伏萬端寧有定，是非一致亦何言。
誰能伴我哦亭上，爛漫同斟濁酒樽。
哭张子礼
作者：孔平仲
朝代：宋

漾楫贵池郡，伤心甘泽园。笑言成死别，风味想生存。花木春无主，蒿莱昼掩门。尚思歌舞会，些语为招魂。
哭张子礼
作者：孔平仲
朝代：宋

漾檝贵池郡，伤心甘泽园。
笑言成死别，风味想生存。
花木春无主，蒿莱昼掩门。
尚思歌舞会，些语为招魂。
哭張子禮
作者：孔平仲
朝代：宋

漾檝貴池郡，傷心甘澤園。
笑言成死別，風味想生存。
花木春無主，蒿萊晝掩門。
尚思歌舞會，些語爲招魂。
唐林夫累惠书字法绝精以诗谢之
作者：孔平仲
朝代：宋
体裁：七言律诗

每承劳问意何穷，尤喜真行字颇工。萧散正如君子性，颉颃兼得古人风。曾经廷诤毫端直，自有家藏砚色红。雅称玉堂词翰手，枉留山邑簿书中。
唐林夫累惠書字法絕精以詩謝之
作者：孔平仲
朝代：宋

每承勞問意何窮，尤喜真行字頗工。
蕭散正如君子性，頡頏兼得古人風。
曾經廷諍毫端直，自有家藏硯色紅。
雅稱玉堂詞翰手，枉留山邑簿書中。
喜經父制策第一·其一
作者：孔平仲
朝代：宋

過閣程文推首出，臨軒親策復先鳴。
大科江左未嘗有，此事吾家真最榮。
獨步以才高宇宙，橫飛不日到蓬瀛。
翩翩斥鷃蒿萊下，豈識鵬摶九萬程。
喜經父制策第一·其二
作者：孔平仲
朝代：宋

親策賢良第一番，吾家羽翼蔚高騫。
當時棄祿嫌民掾，此日登科勝狀元。
四海望風期將相，雙親聞榜慶兒孫。
台州已有公台兆，預約當行必踐言。
喜經父閣試第一
作者：孔平仲
朝代：宋

决起南溟近北辰，風雷含蓄待經綸。
殿前欲奏三千字，閣下先爲第一人。
擢等定如唐處厚，封侯終似漢平津。
應嫌有弟真癡絕，抱甕區區最苦辛。
喜经父制策第一
作者：孔平仲
朝代：宋

过阁程文推首出，临轩亲策复先鸣。大科江左未尝有，此事吾家真最荣。独步以才高宇宙，横飞不日到蓬瀛。翩翩斥鴳蒿莱下，岂识鹏抟九万程。亲策贤良第一番，吾家羽翼蔚高骞。当时弃禄嫌民掾，此日登科胜状元。四海望风期将相，双亲闻榜庆儿孙。台州已有公台兆，预约当行必践言。
喜经父制策第一·其一
作者：孔平仲
朝代：宋

过阁程文推首出，临轩亲策复先鸣。大科江左未尝有，此事吾家真最荣。独步以才高宇宙，横飞不日到蓬瀛。翩翩斥鴳蒿莱下，岂识鹏抟九万程。
喜经父制策第一·其一
作者：孔平仲
朝代：宋

过阁程文推首出，临轩亲策復先鸣。
大科江左未尝有，此事吾家真最荣。
独步以才高宇宙，横飞不日到蓬瀛。
翩翩斥鷃蒿莱下，岂识鹏抟九万程。
喜经父制策第一·其二
作者：孔平仲
朝代：宋
体裁：七言律诗

亲策贤良第一番，吾家羽翼蔚高骞。当时弃禄嫌民掾，此日登科胜状元。四海望风期将相，双亲闻榜庆儿孙。台州已有公台兆，预约当行必践言。
喜经父阁试第一
作者：孔平仲
朝代：宋
体裁：七言律诗

决起南溟近北辰，风雷含蓄待经纶。殿前欲奏三千字，阁下先为第一人。擢等定如唐处厚，封侯终似汉平津。应嫌有弟真痴绝，抱瓮区区最苦辛。
喜雨
作者：孔平仲
朝代：宋

低田有水高田乾，南風日日吹塵土。
新秧已生未種得，此時却得彌天雨。
連山蔽空望不極，溢徑盈庭勢漂鹵。
從今歲事當有成，飽喫香秔胡可數。
老來涉世心益懶，只欲棲遲守環堵。
若令積穀支歲年，便可終焉事農圃。
喜雨
作者：孔平仲
朝代：宋

低田有水高田乾，南风日日吹尘土。新秧已生未种得，此时却得弥天雨。连山蔽空望不极，溢径盈庭势漂卤。从今岁事当有成，饱吃香粳胡可数。老来涉世心益懒，只欲栖迟守环堵。若令积谷支岁年，便可终焉事农圃。
喜雨
作者：孔平仲
朝代：宋

低田有水高田干，南风日日吹尘土。
新秧已生未种得，此时却得弥天雨。
连山蔽空望不极，溢径盈庭势漂卤。
从今岁事当有成，饱吃香秔胡可数。
老来涉世心益懒，只欲栖迟守环堵。
若令积谷支岁年，便可终焉事农圃。
喜雨上太守
作者：孔平仲
朝代：宋
体裁：七言律诗

曾佩金章祷象龙，滂沱飞雨出无穷。泰山吐雾连朝暗，东海驱波半夜空。爽压炎蒸民少病，润流枯涸岁将丰。黄堂下视相欢意，助以袁宏一扇风。
喜雨上太守
作者：孔平仲
朝代：宋

曾佩金章禱象龍，滂沱飛雨出無窮。
泰山吐霧連朝暗，東海驅波半夜空。
爽壓炎蒸民少病，潤流枯涸歲將豐。
黄堂下視相歡意，助以袁宏一扇風。
喻意
作者：孔平仲
朝代：宋

楚天阴易久，颜巷意何孤。贫贱身虽困，英雄胆未枯。西山縻虎足，北海拔龙须。一剑何时起，功成泛五湖。
喻意
作者：孔平仲
朝代：宋

楚天阴易久，颜巷意何孤。
贫贱身虽困，英雄胆未枯。
西山縻虎足，北海拔龙鬚。
一剑何时起，功成泛五湖。
喻意
作者：孔平仲
朝代：宋

楚天陰易久，顔巷意何孤。
貧賤身雖困，英雄膽未枯。
西山縻虎足，北海拔龍鬚。
一劍何時起，功成泛五湖。
嘲承君
作者：孔平仲
朝代：宋

已填实局余五黑，天数相符岂人力。
虽于洪范少四畴，若比武成多二策。
我诗杂组今几首，鼯鼠技穷那復有。
泰山风拔大夫松，彭泽霜陨先生柳。
嘲承君
作者：孔平仲
朝代：宋

已填实局馀五黑，天数相符岂人力。虽于洪范少四畴，若比武成多二策。我诗杂组今几首，鼯鼠技穷那复有。泰山风拔大夫松，彭泽霜陨先生柳。
嘲承君
作者：孔平仲
朝代：宋

已填實局餘五黑，天數相符豈人力。
雖於洪範少四疇，若比武成多二策。
我詩雜組今幾首，鼯鼠技窮那復有。
泰山風拔大夫松，彭澤霜隕先生柳。
四日郡集于景德寺
作者：孔平仲
朝代：宋
体裁：七言绝句

冷铎残香僧舍开，斜风细雨坐中来。使君岂是憎歌舞，自出胡琴送酒杯。
四日郡集於景德寺
作者：孔平仲
朝代：宋

冷鐸殘香僧舍開，斜風細雨坐中來。
使君豈是憎歌舞，自出胡琴送酒杯。
回王秀才二賦
作者：孔平仲
朝代：宋

郭璞長江宋玉風，君才可與角豪雄。
織成故典文之巧，琢就新詞學者工。
昔日貌觀輕子羽，今朝穎出喜毛公。
頻煩教我勤多矣，疏决蒙泉使向東。
回王秀才二赋
作者：孔平仲
朝代：宋
体裁：七言律诗

郭璞长江宋玉风，君才可与角豪雄。织成故典文之巧，琢就新词学者工。昔日貌观轻子羽，今朝颖出喜毛公。频烦教我勤多矣，疏决蒙泉使向东。
因來詩有題橋之句呈陸農師·其一
作者：孔平仲
朝代：宋

土壅沙培種海棠，木陰池徑要深藏。
臧文竊位人多笑，犬子題橋君未忘。
心嗜黄柑聊小擘，手拈紅葉又成章。
早鶑歸燕催時節，即泛金英醉菊堂。
因來詩有題橋之句呈陸農師·其三
作者：孔平仲
朝代：宋

千里謳謠威惠全，王庭斬柳勢騰騫。
馬遷汗簡才無輩，車胤螢囊學自然。
火急定聞中禁召，口傳仍有貴璫宣。
亙天弦管須頻會，日暖花開草更芊。
因來詩有題橋之句呈陸農師·其二
作者：孔平仲
朝代：宋

口吐絲綸一代英，央央旌旆發神京。
小堂且作蕃宣守，寸晷昔聞弦誦聲。
耳白于顔君有譽，言藏之默我無營。
呂溪傅野何須出，山野嫌人問姓名。
因来诗有题桥之句呈陆农师
作者：孔平仲
朝代：宋

土壅沙培种海棠，木阴池径要深藏。臧文窃位人多笑，犬子题桥君未忘。心嗜黄柑聊小擘，手拈红叶又成章。早莺归燕催时节，即泛金英醉菊堂。口吐丝纶一代英，央央旌旆发神京。小堂且作蕃宣守，寸晷昔闻弦诵声。耳白于颜君有誉，言藏之默我无营。吕溪傅野何须出，山野嫌人问姓名。千里讴谣威惠全，王庭斩柳势腾骞。马迁汗简才无辈，车胤萤囊学自然。火急定闻中禁召，口传仍有贵珰宣。亘天弦管须频会，日暖花开草更芊。
因来诗有题桥之句呈陆农师·其一
作者：孔平仲
朝代：宋

土壅沙培种海棠，木阴池径要深藏。臧文窃位人多笑，犬子题桥君未忘。心嗜黄柑聊小擘，手拈红叶又成章。早莺归燕催时节，即泛金英醉菊堂。
因来诗有题桥之句呈陆农师·其一
作者：孔平仲
朝代：宋

土壅沙培种海棠，木阴池径要深藏。
臧文窃位人多笑，犬子题桥君未忘。
心嗜黄柑聊小擘，手拈红叶又成章。
早鶑归燕催时节，即泛金英醉菊堂。
因来诗有题桥之句呈陆农师·其三
作者：孔平仲
朝代：宋
体裁：七言律诗

千里讴谣威惠全，王庭斩柳势腾骞。马迁汗简才无辈，车胤萤囊学自然。火急定闻中禁召，口传仍有贵珰宣。亘天弦管须频会，日暖花开草更芊。
因来诗有题桥之句呈陆农师·其二
作者：孔平仲
朝代：宋
体裁：七言律诗

口吐丝纶一代英，央央旌旆发神京。小堂且作蕃宣守，寸晷昔闻弦诵声。耳白于颜君有誉，言藏之默我无营。吕溪傅野何须出，山野嫌人问姓名。
因讀黄魯直所與周法曹詩詩與字俱好以此寄之
作者：孔平仲
朝代：宋

魯直之文如電坼霜開，魯直之書如雨行冰散。
駸駸步驟日加遠，與子三年不相見。
庭柯未長一尺圍，起視孤標插星漢。
昨朝誦子所作詩，使我自失長嗟嘆。
我衰力薄空辛勤，直欲爲子焚筆研。
此才不使重臺閣，四十青衫尚爲縣。
南山積雪玉倚空，高亭壓城天北風。
安得與子跨飛鴻，與我共哦清景中。
鏘金紆紫世不空，豪傑卓犖豈易逢。
願言與子長相從，四方上下爲雲龍。
因读黄鲁直所与周法曹诗诗与字俱好以此寄之
作者：孔平仲
朝代：宋

鲁直之文如电坼霜开，鲁直之书如雨行冰散。骎骎步骤日加远，与子三年不相见。庭柯未长一尺围，起视孤标插星汉。昨朝诵子所作诗，使我自失长嗟叹。我衰力薄空辛勤，直欲为子焚笔研。此才不使重台阁，四十青衫尚为县。南山积雪玉倚空，高亭压城天北风。安得与子跨飞鸿，与我共哦清景中。锵金纡紫世不空，豪杰卓荦岂易逢。愿言与子长相从，四方上下为云龙。
因读黄鲁直所与周法曹诗诗与字俱好以此寄之
作者：孔平仲
朝代：宋

鲁直之文如电坼霜开，鲁直之书如雨行冰散。
骎骎步骤日加远，与子三年不相见。
庭柯未长一尺围，起视孤标插星汉。
昨朝诵子所作诗，使我自失长嗟嘆。
我衰力薄空辛勤，直欲为子焚笔研。
此才不使重台阁，四十青衫尚为县。
南山积雪玉倚空，高亭压城天北风。
安得与子跨飞鸿，与我共哦清景中。
锵金纡紫世不空，豪杰卓荦岂易逢。
愿言与子长相从，四方上下为云龙。
城东作
作者：孔平仲
朝代：宋

九江虽侨寓，城东乃松楸。泉府固劳冗，十日得一休。朝出暮可还，驾言循故丘。雨洗川原净，鸟啼岩谷幽。白杨吟悲风，涧水咽长流。江西走浊浪，中有蛟鼍游。可望不可涉，裴徊倚山陬。眈眈林间鸲，岁老爪如钩。飞下啄馀祭，肉食惟自谋。
城东作
作者：孔平仲
朝代：宋

九江虽侨寓，城东乃松楸。
泉府固劳冗，十日得一休。
朝出暮可还，驾言循故丘。
雨洗川原浄，鸟啼岩谷幽。
白杨吟悲风，涧水咽长流。
江西走浊浪，中有蛟鼍游。
可望不可涉，裴徊倚山陬。
眈眈林间鸲，岁老爪如鈎。
飞下啄余祭，肉食惟自谋。
城东作
作者：孔平仲
朝代：宋

九江非吾土，久寓忘羁栖。丘坟之所宅，舍此亦安归。钱官最閒暇，因得治其私。松楸郁在望，时复至郊圻。驾言上东原，蔼蔼晨露晞。草木新过雨，秀色可疗饥。念此道旁民，散居在山蹊。新秋百物熟，入城各有携。芋迸紫卵壮，姜抽红笋肥。欓香忆烹鲤，稻白想流匙。养生无不有，美味仍及时。此土遂可老，行当结茅茨。云水有深约，尘埃无尽期。人生适意耳，富贵亦何为。
城东作
作者：孔平仲
朝代：宋

九江非吾土，久寓忘羁栖。
丘坟之所宅，舍此亦安归。
钱官最閒暇，因得治其私。
松楸鬰在望，时復至郊圻。
驾言上东原，蔼蔼晨露晞。
草木新过雨，秀色可疗饥。
念此道旁民，散居在山蹊。
新秋百物熟，入城各有携。
芋迸紫卵壮，姜抽红笋肥。
欓香忆烹鲤，稻白想流匙。
养生无不有，美味仍及时。
此土遂可老，行当结茅茨。
云水有深约，尘埃无尽期。
人生适意耳，富贵亦何为。
城南
作者：孔平仲
朝代：宋

密州三月犹有寒，地平更在大海上。昨朝雨止气已晴，今日繁阴北风壮。城南蹙水傍城流，几处垂杨系小舟。传闻寂寂无车马，红杏夭桃各自稠。
城南
作者：孔平仲
朝代：宋

密州三月犹有寒，地平更在大海上。
昨朝雨止气已晴，今日繁阴北风壮。
城南蹙水傍城流，几处垂杨繫小舟。
传闻寂寂无车马，红杏夭桃各自稠。
城南
作者：孔平仲
朝代：宋

密州三月猶有寒，地平更在大海上。
昨朝雨止氣已晴，今日繁陰北風壯。
城南蹙水傍城流，幾處垂楊繫小舟。
傳聞寂寂無車馬，紅杏夭桃各自稠。
城東作
作者：孔平仲
朝代：宋

九江雖僑寓，城東乃松楸。
泉府固勞冗，十日得一休。
朝出暮可還，駕言循故丘。
雨洗川原浄，鳥啼岩谷幽。
白楊吟悲風，澗水咽長流。
江西走濁浪，中有蛟鼉游。
可望不可涉，裴徊倚山陬。
眈眈林間鴝，歲老爪如鈎。
飛下啄餘祭，肉食惟自謀。
城東作
作者：孔平仲
朝代：宋

九江非吾土，久寓忘羈棲。
丘墳之所宅，舍此亦安歸。
錢官最閒暇，因得治其私。
松楸鬰在望，時復至郊圻。
駕言上東原，藹藹晨露晞。
草木新過雨，秀色可療饑。
念此道旁民，散居在山蹊。
新秋百物熟，入城各有携。
芋迸紫卵壯，薑抽紅笋肥。
欓香憶烹鯉，稻白想流匙。
養生無不有，美味仍及時。
此土遂可老，行當結茅茨。
雲水有深約，塵埃無盡期。
人生適意耳，富貴亦何爲。
城楼晚望
作者：孔平仲
朝代：宋
体裁：七言律诗

城楼高跨天中央，登临举目极四荒。苍云彤霞物象变，落日清风天气凉。树深蒙密幽鸟语，山势蝉联烟霭长。溪流渰渰东下去，安得扁舟还故乡。
城楼晚眺
作者：孔平仲
朝代：宋

华阁倚青空，凭栏啸远风。
溪光梅雨后，山影夕阳中。
细草伤心绿，余霞照面红。
此身归计未，客棹自西东。
城楼晚眺
作者：孔平仲
朝代：宋

华阁倚青空，凭栏啸远风。溪光梅雨后，山影夕阳中。细草伤心绿，馀霞照面红。此身归计未，客棹自西东。
城樓晚望
作者：孔平仲
朝代：宋

城樓高跨天中央，登臨舉目極四荒。
蒼雲彤霞物象變，落日清風天氣凉。
樹深蒙密幽鳥語，山勢蟬聯烟靄長。
溪流渰渰東下去，安得扁舟還故鄉。
城樓晚眺
作者：孔平仲
朝代：宋

華閣倚青空，凭欄嘯遠風。
溪光梅雨後，山影夕陽中。
細草傷心綠，餘霞照面紅。
此身歸計未，客棹自西東。
堂前皂筴树
作者：孔平仲
朝代：宋
体裁：古风

堂前皂筴树，落叶已如积。篱上牵牛花，青青照秋色。四序都几何，推迁半陈迹。昼短夜益长，晴薄阴易得。浮云忽以兴，惨惨风自北。便有挟纩心，人谁顾絺绤。饥蚊尔胡为，乃欲长肉食。翼翅不能举，自此且衰息。
堂前皂筴樹
作者：孔平仲
朝代：宋

堂前皂筴樹，落葉已如積。
籬上牽牛花，青青照秋色。
四序都幾何，推遷半陳迹。
晝短夜益長，晴薄陰易得。
浮雲忽以興，慘慘風自北。
便有挾纊心，人誰顧絺綌。
饑蚊爾胡爲，乃欲長肉食。
翼翅不能舉，自此且衰息。
墙东新圃
作者：孔平仲
朝代：宋
体裁：古风

平时乃粪壤，此日遣杷锄。岂徒植花卉，兼列果与蔬。去家无百步，幽境若村墟。君公兹避世，聊慰忆荒庐。春风寻细草，夜月倚高梧。穿垣置小户，直接东城隅。
夏夜
作者：孔平仲
朝代：宋

小雨初收深夜凉，杖藜徐步立回塘。一天星月清人意，四面芙蕖遗我香。大隐尝闻在朝市，昔人何必濯沧浪。应官粗了心无事，便是逍遥物外乡。
夏夜
作者：孔平仲
朝代：宋

小雨初收深夜凉，杖藜徐步立回塘。
一天星月清人意，四面芙蕖遗我香。
大隠尝闻在朝市，昔人何必濯沧浪。
应官粗了心无事，便是逍遥物外乡。
夏夜
作者：孔平仲
朝代：宋

小雨初收深夜凉，杖藜徐步立回塘。
一天星月清人意，四面芙蕖遺我香。
大隠嘗聞在朝市，昔人何必濯滄浪。
應官粗了心無事，便是逍遙物外鄉。
夏夜
作者：孔平仲
朝代：宋
体裁：七言绝句

更漏沉沉人响绝，唯有松风韵清切。是非荣辱不相关，独卧南轩半床月。
夏夜
作者：孔平仲
朝代：宋

更漏沉沉人響絕，唯有松風韵清切。
是非榮辱不相關，獨臥南軒半床月。
夏夜书事
作者：孔平仲
朝代：宋
体裁：七言律诗

空庭愁寂一蝉鸣，斋阁阴阴夏簟清。鸟背送回残照去，林梢看得晚凉生。归鸦映水缤纷黑，斜月穿帘点滴明。一夜渴心不得晓，唯听深井辘轳声。
夏夜書事
作者：孔平仲
朝代：宋

空庭愁寂一蟬鳴，齋閣陰陰夏簟清。
鳥背送回殘照去，林梢看得晚凉生。
歸鴉映水繽紛黑，斜月穿簾點滴明。
一夜渴心不得曉，唯聽深井轆轤聲。
夏日游湖亭
作者：孔平仲
朝代：宋
体裁：七言律诗

漫漫湖水拍堤浮，欲到南亭泛小舟。平日登临如别境，后来语笑尚中流。采菱斫鲤皆新美，赌酒围棋自献酬。对面火云高万丈，谁知此地有清秋。
夏日游湖亭
作者：孔平仲
朝代：宋

漫漫湖水拍堤浮，欲到南亭泛小舟。
平日登臨如別境，後來語笑尚中流。
採菱斫鯉皆新美，賭酒圍棋自獻酬。
對面火雲高萬丈，誰知此地有清秋。
夏日甘寝
作者：孔平仲
朝代：宋

回风动木叶，细雨湿蛛丝。心下无閒事，人间有此时。微凉纱半捲，幽梦角徐吹。此兴惟吾解，儿曹莫使知。
夏日甘寝
作者：孔平仲
朝代：宋

迴风动木叶，细雨湿蛛丝。
心下无閒事，人间有此时。
微凉纱半捲，幽梦角徐吹。
此兴惟吾解，儿曹莫使知。
夏日甘寢
作者：孔平仲
朝代：宋

迴風動木葉，細雨濕蛛絲。
心下無閒事，人間有此時。
微凉紗半捲，幽夢角徐吹。
此興惟吾解，兒曹莫使知。
夏旱
作者：孔平仲
朝代：宋

元丰四年夏六月，旱风扬尘日流血。高田已白低田乾，陂池行车井泉竭。多稼如云欲成就，天胡不仁忍断绝。雷声隆隆电摇帜，雨竟无成空混热。如闻大河决北方，目极千里波涛黄。我愿蛟龙卷此水，洒落东南救焦死。又闻戎泸方用兵，战车甲马穿云行。安得疏江拥三峡，馀波末流灌百城。分支引派入南亩，尽使枯槁得复生。志大心劳竟何补，仰视云汉高溟溟。吾徒禄食固可饱，更愿眼前无饿莩。
夏旱
作者：孔平仲
朝代：宋

元丰四年夏六月，旱风扬尘日流血。
高田已白低田干，陂池行车井泉竭。
多稼如云欲成就，天胡不仁忍断绝。
雷声隆隆电摇帜，雨竟无成空混热。
如闻大河决北方，目极千里波涛黄。
我愿蛟龙卷此水，洒落东南救焦死。
又闻戎泸方用兵，战车甲马穿云行。
安得疏江拥三峡，余波末流灌百城。
分支引派入南亩，尽使枯槁得復生。
志大心劳竟何补，仰视云汉高溟溟。
吾徒禄食固可饱，更愿眼前无饿莩。
夏旱
作者：孔平仲
朝代：宋

元豐四年夏六月，旱風揚塵日流血。
高田已白低田乾，陂池行車井泉竭。
多稼如雲欲成就，天胡不仁忍斷絕。
雷聲隆隆電摇幟，雨竟無成空混熱。
如聞大河决北方，目極千里波濤黄。
我願蛟龍卷此水，洒落東南救焦死。
又聞戎瀘方用兵，戰車甲馬穿雲行。
安得疏江擁三峽，餘波末流灌百城。
分支引派入南畝，盡使枯槁得復生。
志大心勞竟何補，仰視雲漢高溟溟。
吾徒祿食固可飽，更願眼前無餓莩。
夏昼
作者：孔平仲
朝代：宋

落花宁是秽，啼鸟不为喧。野水从侵道，青山任塞门。吏身閒似隐，官舍静于村。开卷何曾读，风来只自翻。
夏昼
作者：孔平仲
朝代：宋

落花宁是秽，啼鸟不为喧。
野水从侵道，青山任塞门。
吏身閒似隠，官舍静于村。
开卷何曾读，风来只自翻。
夏晝
作者：孔平仲
朝代：宋

落花寧是穢，啼鳥不爲喧。
野水從侵道，青山任塞門。
吏身閒似隠，官舍靜於村。
開卷何曾讀，風來只自翻。
夜入监中
作者：孔平仲
朝代：宋

攲枕汗如洗，出门更已深。长风万里至，河汉清人心。芙蕖有佳气，杨柳摇疏阴。秋声繁促织，月色动栖禽。落魄衣忘带，逍遥发懒簪。听从凉冷入，一快直千金。
夜入监中
作者：孔平仲
朝代：宋

欹枕汗如洗，出门更已深。
长风万里至，河汉清人心。
芙蕖有佳气，杨柳摇疏阴。
秋声繁促织，月色动栖禽。
落魄衣忘带，逍遥髮懒簪。
听从凉冷入，一快直千金。
夜入監中
作者：孔平仲
朝代：宋

欹枕汗如洗，出門更已深。
長風萬里至，河漢清人心。
芙蕖有佳氣，楊柳摇疏陰。
秋聲繁促織，月色動棲禽。
落魄衣忘带，逍遙髮懶簪。
聽從凉冷入，一快直千金。
夜坐庵前
作者：孔平仲
朝代：宋

人定鸟栖息，庵前聊倚栏。
徘徊明月上，正在修篁端。
清影冰玉碎，疏音环佩寒。
翛然耳目静，觉此宇宙宽。
人生甘物役，汩没红尘间。
宴坐得俄顷，境幽心已閒。
谅能长无事，自可驻朱颜。
所以学道人，类多隠深山。
夜坐庵前
作者：孔平仲
朝代：宋

人定鸟栖息，庵前聊倚栏。徘徊明月上，正在脩篁端。清影冰玉碎，疏音环佩寒。翛然耳目静，觉此宇宙宽。人生甘物役，汩没红尘间。宴坐得俄顷，境幽心已閒。谅能长无事，自可驻朱颜。所以学道人，类多隐深山。
夜坐舟中偶成
作者：孔平仲
朝代：宋

臲卼扁舟抱寒水，逍遙野客坐孤蓬。
一天星月清吟外，萬里江山極望中。
遯迹未能離草莽，機心唯欲破羌戎。
此心未遂難爲語，負劍長吁氣滿空。
夜坐舟中偶成
作者：孔平仲
朝代：宋

臲卼扁舟抱寒水，逍遥野客坐孤蓬。一天星月清吟外，万里江山极望中。遁迹未能离草莽，机心唯欲破羌戎。此心未遂难为语，负剑长吁气满空。
夜坐舟中偶成
作者：孔平仲
朝代：宋

臲卼扁舟抱寒水，逍遥野客坐孤蓬。
一天星月清吟外，万里江山极望中。
遯迹未能离草莽，机心唯欲破羌戎。
此心未遂难为语，负剑长吁气满空。
夜坐菴前
作者：孔平仲
朝代：宋

人定鳥栖息，菴前聊倚欄。
徘徊明月上，正在脩篁端。
清影冰玉碎，疏音環佩寒。
翛然耳目靜，覺此宇宙寬。
人生甘物役，汩沒紅塵間。
宴坐得俄頃，境幽心已閒。
諒能長無事，自可駐朱顔。
所以學道人，類多隠深山。
夜宴曲
作者：孔平仲
朝代：宋

湘江紺碧玉照秋，丹楓紅蓼君莫愁。
江上女兒花見羞，吾曹大家行樂休。
促席相虞美人出，羽觴昨許飛瓊液。
天明君醉苦相挽，肯念奴家隔江遠。
流蘇小帳曲屈屏，留連爲子都忘返。
夜宴曲
作者：孔平仲
朝代：宋
体裁：古风

湘江绀碧玉照秋，丹枫红蓼君莫愁。江上女儿花见羞，吾曹大家行乐休。促席相虞美人出，羽觞昨许飞琼液。天明君醉苦相挽，肯念奴家隔江远。流苏小帐曲屈屏，留连为子都忘返。
夜聚杨节之秘校廨宇
作者：孔平仲
朝代：宋
体裁：古风

云乱海天低，风吹马耳破。黄昏访主人，同向幽斋坐。谈资绿酒长，欢敌红裙座。倒载夜深归，雪花如掌大。
夜聚楊節之秘校廨宇
作者：孔平仲
朝代：宋

雲亂海天低，風吹馬耳破。
黄昏訪主人，同向幽齋坐。
談資綠酒長，歡敵紅裙座。
倒載夜深歸，雪花如掌大。
夜聞蒼鶴唳
作者：孔平仲
朝代：宋

爲鶴不能白，安用蒼其形。
厥頂又不朱，無乃盜虛名。
雌雄守枯木，絕意沖太清。
夜號如嬰兒，聒我夢寐驚。
日欲火其巢，念汝雛方生。
亟宜罷吻噪，報我存養情。
夜觀殘雪
作者：孔平仲
朝代：宋

牆陰留得雪斕斑，有客更深獨自看。
江上落梅人不掃，山頭明月夜初寒。
清心直與神仙比，好景只應圖畫難。
宇宙之中無一物，碧天如水靜漫漫。
夜观残雪
作者：孔平仲
朝代：宋
体裁：七言律诗

墙阴留得雪斓斑，有客更深独自看。江上落梅人不扫，山头明月夜初寒。清心直与神仙比，好景只应图画难。宇宙之中无一物，碧天如水静漫漫。
夜闻苍鹤唳
作者：孔平仲
朝代：宋
体裁：古风

为鹤不能白，安用苍其形。厥顶又不朱，无乃盗虚名。雌雄守枯木，绝意冲太清。夜号如婴儿，聒我梦寐惊。日欲火其巢，念汝雏方生。亟宜罢吻噪，报我存养情。
夢錫同遊賀園題詩云誰知清淡者冬月亦登臨
作者：孔平仲
朝代：宋

寒景崢嶸歲已深，誰知清淡亦登臨。
雨吹廢館苔添暈，霜落空城樹減陰。
向曉旋留題葉句，隔年先有探花心。
相期紅藥濃開日，一醉東風費萬金。
夢錫惠墨答以蜀茶
作者：孔平仲
朝代：宋

墨者色自黑，黑者墨之宜。
所以陳玄號，聞之于退之。
近世工頗拙，所巧惟見欺。
摹成古鼎篆，團作革靴皮。
揮毫自慘淡，色比突中煤。
誰最畜佳品，鄭君真好奇。
贈我以所貴，有不讓金犀。
堅如雷公石，端若大禹圭。
研磨出深黝，落紙光陸離。
較之囊中舊，相去乃雲泥。
辱君此賜固已厚，何以報之乏瓊玖。
不如投君以嗜好，君性嗜茶人罕有。
建溪龍鳳想厭多，越上槍旗不禁久。
我收蜀茗亦可飲，得我峨眉高太守。
人情或以少爲珍，心若喜之當適口。
更憐此物來處遠，三峽驚波如電卷。
江湖重覆千萬里，淮海浩蕩漣漪淺。
舍舟登陸尚相隨，今以答君非不腆。
開緘碾潑試一嘗，尤稱君家銅葉盞。
夢錫楊節之孫昌齡見過小飲
作者：孔平仲
朝代：宋

夢錫更時事，恢然君子儒。
節之瓊樹枝，秀氣發扶疏。
昌齡出相家，謙謹乃繩樞。
三人于交游，得一固有餘。
日暮俱訪我，止駕共躊躇。
四天忽陰沉，風聲若江湖。
寒色尚可畏，促膝同附爐。
高密酒雖貴，爲君開一壺。
拳栗自東越，殷榴從上都。
羹烹歷山蕈，膾斫注溝魚。
鮮蛤寔海錯，肥羊非市屠。
後食淮南蓴，此皆北所無。
主人不敢愛，且以爲賓娛。
夢錫飲中豪，節之亦其徒。
昌齡稍姦黠，我勸勢頗麤。
左手扼其肩，右手進觥盂。
勉强爲我盡，淋漓滿衣裾。
醉坐各忘去，蓬燭已見跗。
幽談入鬼怪，巧謔相揶揄。
勿言輕此樂，此樂勝笙竽。
明朝酒醒後，相對禮如初。
夢錫遺蔗
作者：孔平仲
朝代：宋

憶昔游五嶺，甘蔗彌野闊。
一來瑯琊城，此味久所闕。
商人自東南，駕海連天筏。
所致雖不多，愛養尚如活。
傍求未得之，分遺意特達。
中凝甘露漿，外削紫玉屑。
漸欣入佳境，仍喜對高節。
應知方著書，持此解消渴。
大暑
作者：孔平仲
朝代：宋

泽国已炎暑，夏天仍永朝。
炙床炉燄炽，熏野水波摇。
飞鸟不敢度，鸣蝉应自焦。
可怜花叶好，顦顇苦霜凋。
大暑
作者：孔平仲
朝代：宋

泽国已炎暑，夏天仍永朝。炙床炉燄炽，薰野水波摇。飞鸟不敢度，鸣蝉应自焦。可怜花叶好，憔悴苦霜凋。
大暑
作者：孔平仲
朝代：宋

澤國已炎暑，夏天仍永朝。
炙床爐燄熾，薰野水波摇。
飛鳥不敢度，鳴蟬應自焦。
可憐花葉好，顦顇苦霜凋。
大風
作者：孔平仲
朝代：宋

不雨今已久，北風還起埃。
聲搴海嶽動，寒挾雪霜來。
落羽高千丈，脩筠折幾枚。
未應由虎嘯，吾欲訟奔雷。
大風吟
作者：孔平仲
朝代：宋

昨宵月暈大如輪，邪氣來逼金波渾。
嫦娥怨泣帝所聞，飛符北方起風神。
聲如驅濤洗陰雲，欲以快意乃自昏。
紛紛欲盡江南土，散作彌天萬里塵。
大风
作者：孔平仲
朝代：宋

不雨今已久，北风还起埃。
声搴海岳动，寒挟雪霜来。
落羽高千丈，修筠折几枚。
未应由虎啸，吾欲讼奔雷。
大风
作者：孔平仲
朝代：宋

不雨今已久，北风还起埃。声搴海岳动，寒挟雪霜来。落羽高千丈，脩筠折几枚。未应由虎啸，吾欲讼奔雷。
大风吟
作者：孔平仲
朝代：宋
体裁：古风

昨宵月晕大如轮，邪气来逼金波浑。嫦娥怨泣帝所闻，飞符北方起风神。声如驱涛洗阴云，欲以快意乃自昏。纷纷欲尽江南土，散作弥天万里尘。
天長道中
作者：孔平仲
朝代：宋

柔桑滿野麥成川，晴色連陂雨在田。
顧影寂寥誰與語，據鞍閒暇不妨眠。
塵勞可厭非今日，老大無堪異昔年。
此去聊爲上都客，行當貨馬覓歸船。
天长道中
作者：孔平仲
朝代：宋
体裁：七言律诗

柔桑满野麦成川，晴色连陂雨在田。顾影寂寥谁与语，据鞍閒暇不妨眠。尘劳可厌非今日，老大无堪异昔年。此去聊为上都客，行当货马觅归船。
天門山
作者：孔平仲
朝代：宋

惟天莽蒼蒼，乃立此門闕。
山本如城高，剖鑿中斷裂。
兩峰競秀倚，千古勢相戛。
大江方南來，逼束不得洩。
潴爲無底深，散作萬頃闊。
想當割據時，閉固孰敢發。
夕陽坐荒亭，詩思摹峭拔。
清晨放舟出，回首見呀豁。
西梁尚局促，壯觀心頗闊。
安得呼化工，努力更一揠。
天门山
作者：孔平仲
朝代：宋

惟天莽苍苍，乃立此门阙。山本如城高，剖凿中断裂。两峰竞秀倚，千古势相戛。大江方南来，逼束不得泄。潴为无底深，散作万顷阔。想当割据时，闭固孰敢发。夕阳坐荒亭，诗思摹峭拔。清晨放舟出，回首见呀豁。西梁尚局促，壮观心颇阔。安得呼化工，努力更一揠。
天门山
作者：孔平仲
朝代：宋

惟天莽苍苍，乃立此门阙。
山本如城高，剖凿中断裂。
两峰竞秀倚，千古势相戛。
大江方南来，逼束不得洩。
潴为无底深，散作万顷阔。
想当割据时，闭固孰敢发。
夕阳坐荒亭，诗思摹峭拔。
清晨放舟出，回首见呀豁。
西梁尚局促，壮观心颇阔。
安得呼化工，努力更一揠。
太守視新堂
作者：孔平仲
朝代：宋

遙遙元崇胄，藹藹東州守。
留心學校事，遇我在僚友。
蔽空起新堂，鼛鼓百夫走。
枉駕親視之，丁寧到榱枓。
北風沙瞇眼，佇立相與久。
宴我登哦亭，推我居席首。
初嘗百花釀，肴蔌無不有。
是日十月中，新霜脫人肘。
醺酣一消鑠，和氣回物朽。
昔人歌魯侯，在泮嘗飲酒。
我今作此詩，亦以綴厥後。
美哉姚侯政，豈弟民父母。
此詩所不歌，先已載民口。
太守视新堂
作者：孔平仲
朝代：宋

遥遥元崇胄，蔼蔼东州守。留心学校事，遇我在僚友。蔽空起新堂，鼛鼓百夫走。枉驾亲视之，丁宁到榱枓。北风沙眯眼，伫立相与久。宴我登哦亭，推我居席首。初尝百花酿，肴蔌无不有。是日十月中，新霜脱人肘。醺酣一消铄，和气回物朽。昔人歌鲁侯，在泮尝饮酒。我今作此诗，亦以缀厥后。美哉姚侯政，岂弟民父母。此诗所不歌，先已载民口。
太守视新堂
作者：孔平仲
朝代：宋

遥遥元崇胄，蔼蔼东州守。
留心学校事，遇我在僚友。
蔽空起新堂，鼛鼓百夫走。
枉驾亲视之，丁宁到榱枓。
北风沙瞇眼，伫立相与久。
宴我登哦亭，推我居席首。
初尝百花酿，肴蔌无不有。
是日十月中，新霜脱人肘。
醺酣一消铄，和气回物朽。
昔人歌鲁侯，在泮尝饮酒。
我今作此诗，亦以缀厥后。
美哉姚侯政，岂弟民父母。
此诗所不歌，先已载民口。
太平
作者：孔平仲
朝代：宋

溪行曲入四五里，乃見江城大如斗。
人烟疏少白日靜，風物澄明新雨後。
古來豪俊多在此，悵望千秋一回首。
謝家青山空自高，李白扁舟復何有。
太平
作者：孔平仲
朝代：宋

溪行曲入四五里，乃见江城大如斗。人烟疏少白日静，风物澄明新雨后。古来豪俊多在此，怅望千秋一回首。谢家青山空自高，李白扁舟复何有。
太平
作者：孔平仲
朝代：宋

溪行曲入四五里，乃见江城大如斗。
人烟疏少白日静，风物澄明新雨后。
古来豪俊多在此，怅望千秋一回首。
谢家青山空自高，李白扁舟復何有。
太平
作者：孔平仲
朝代：宋

長江卷波作沙色，中有數頃如潑墨。
是爲望夫之高山，沉沉影落江心黑。
操篙下探不見底，側行牽挽難爲力。
疾風爲我西北來，打鼓張帆何快哉。
百夫呼噪絕水府，心膽壯敵山崔嵬。
須臾已入大信口，回聽怒浪聲如雷。
姑孰堂前溪水清，扁舟夜泊已三更。
微微雨過有秋意，漠漠雲開對月明。
太平
作者：孔平仲
朝代：宋
体裁：古风

长江卷波作沙色，中有数顷如泼墨。是为望夫之高山，沉沉影落江心黑。操篙下探不见底，侧行牵挽难为力。疾风为我西北来，打鼓张帆何快哉。百夫呼噪绝水府，心胆壮敌山崔嵬。须臾已入大信口，回听怒浪声如雷。姑孰堂前溪水清，扁舟夜泊已三更。微微雨过有秋意，漠漠云开对月明。
奉使京西呈諸公
作者：孔平仲
朝代：宋

金科備使提三千，石馬泥牛鞭不前。
絲麻民足吾何言，竹輿山行秋雨眠。
匏黄芋紫漢上囗，土人當有龐葛賢。
革車戰艦今不然，木杪鳳栖龍戲泉。
奉使京西呈诸公
作者：孔平仲
朝代：宋

金科备使提三千，石马泥牛鞭不前。
丝麻民足吾何言，竹舆山行秋雨眠。
匏黄芋紫汉上囗，土人当有庞葛贤。
革车战舰今不然，木杪凤栖龙戏泉。
奉使京西呈诸公
作者：孔平仲
朝代：宋

金科备使提三千，石马泥牛鞭不前。丝麻民足吾何言，竹舆山行秋雨眠。匏黄芋紫汉江上，土人当有庞葛贤。革车战舰今不然，木杪凤栖龙戏泉。
奉天行
作者：孔平仲
朝代：宋

苍苍行露出苑门，孤城逼仄不可存。贼兵之来若风雨，顷刻城下皆云屯。纷纷矢石蔽空黑，天子垂泣对将军。将军提笔书满背，城中白丁久夺气。草车之焚虽已矣，云桥百尺虹蜺起。下瞰城中笑饮酒，乾陵赭袍拥朱紫。朔方大将来赴急，彷徨中路不敢入。豺狼合从堪恸哭，翠华崎岖又巡蜀。圣神文武何至此，堂上有人面如鬼。
奉天行
作者：孔平仲
朝代：宋

苍苍行露出苑门，孤城逼仄不可存。
贼兵之来若风雨，顷刻城下皆云屯。
纷纷矢石蔽空黑，天子垂泣对将军。
将军提笔书满背，城中白丁久夺气。
草车之焚虽已矣，云桥百尺虹蜺起。
下瞰城中笑饮酒，干陵赭袍拥朱紫。
朔方大将来赴急，彷徨中路不敢入。
豺狼合从堪恸哭，翠华崎岖又巡蜀。
圣神文武何至此，堂上有人面如鬼。
奉天行
作者：孔平仲
朝代：宋

蒼蒼行露出苑門，孤城逼仄不可存。
賊兵之來若風雨，頃刻城下皆雲屯。
紛紛矢石蔽空黑，天子垂泣對將軍。
將軍提筆書滿背，城中白丁久奪氣。
草車之焚雖已矣，雲橋百尺虹蜺起。
下瞰城中笑飲酒，乾陵赭袍擁朱紫。
朔方大將來赴急，彷徨中路不敢入。
豺狼合從堪慟哭，翠華崎嶇又巡蜀。
聖神文武何至此，堂上有人面如鬼。
子夜四时歌·冬
作者：孔平仲
朝代：宋
体裁：五言绝句

风凄薄愁云，雨冷成飞雪。莫作苦寒吟，行行桃李月。
子夜四时歌·夏
作者：孔平仲
朝代：宋

火云堆长空，赤日沸岩瀑。芙蓉已焦死，不减筼筜绿。
子夜四时歌·夏
作者：孔平仲
朝代：宋

火云堆长空，赤日沸岩瀑。
芙蓉已焦死，不减篔筜绿。
子夜四时歌·春
作者：孔平仲
朝代：宋
体裁：古风

二月春色来，三月春色老。东风收花去，满地留芳草。
子夜四时歌·秋
作者：孔平仲
朝代：宋
体裁：五言绝句

惨淡秋云高，萧瑟西风起。坐感岁华迁，悲歌泪如水。
子夜四時歌·冬
作者：孔平仲
朝代：宋

風凄薄愁雲，雨冷成飛雪。
莫作苦寒吟，行行桃李月。
子夜四時歌·夏
作者：孔平仲
朝代：宋

火雲堆長空，赤日沸岩瀑。
芙蓉已焦死，不減篔簹綠。
子夜四時歌·春
作者：孔平仲
朝代：宋

二月春色來，三月春色老。
東風收花去，滿地留芳草。
子夜四時歌·秋
作者：孔平仲
朝代：宋

慘淡秋雲高，蕭瑟西風起。
坐感歲華遷，悲歌淚如水。
子明棋战两败输张遇墨并蒙见许夏间出箧中所藏以相示诗索所负且坚元约
作者：孔平仲
朝代：宋

平生性好墨，以此为昼夜。陈玄尔何为，能使我心化。四方购殊品，十倍酬善价。江南号第一，易水乃其亚。古锦缀为囊，香罗裁作帕。精粗校白黑，情伪考真诈。欣然趣自得，其乐胜书画。英英清河公，风格继王谢。语旧则乡邦，论亲乃姻娅。前时偶休浣，亟之城南舍。所嗜与我同，奇蓄乃自诧。奕秋约筹局，张遇赌龙麝。贪多而务得，廉逊或不暇。铅刀试一割，驽足效十驾。决胜有如兵，必争还似射。黑云半离披，玉马恣蹂藉。初鸣已惊人，再鼓遂定霸。物情矜俊捷，天幸蒙假借。功成不自高，垂首甘亵骂。但当偿所负，然诺重嵩华。弯弓既有获，岂不愿鸮炙。涤砚俟见临，倒屣出相迓。陵尊且犯贵，此罪在不赦。更许观箧中，前期指朱夏。
子明棋战两败输张遇墨并蒙见许夏间出箧中所藏以相示诗索所负且坚元约
作者：孔平仲
朝代：宋

平生性好墨，以此为昼夜。
陈玄尔何为，能使我心化。
四方购殊品，十倍酬善价。
江南号第一，易水乃其亚。
古锦缀为囊，香罗裁作帕。
精粗校白黑，情僞考真诈。
欣然趣自得，其乐胜书画。
英英清河公，风格继王谢。
语旧则乡邦，论亲乃姻娅。
前时偶休澣，亟之城南舍。
所嗜与我同，奇蓄乃自诧。
奕秋约筹局，张遇赌龙麝。
贪多而务得，廉逊或不暇。
铅刀试一割，驽足效十驾。
决胜有如兵，必争还似射。
黑云半离披，玉马恣蹂藉。
初鸣已惊人，再鼓遂定霸。
物情矜俊捷，天幸蒙假借。
功成不自高，垂首甘亵駡。
但当偿所负，然诺重嵩华。
弯弓既有获，岂不愿鸮炙。
涤砚俟见临，倒屣出相迓。
陵尊且犯贵，此罪在不赦。
更许观箧中，前期指朱夏。
子明棋戰兩敗輸張遇墨并蒙見許夏間出篋中所藏以相示詩索所負且堅元約
作者：孔平仲
朝代：宋

平生性好墨，以此爲晝夜。
陳玄爾何爲，能使我心化。
四方購殊品，十倍酬善價。
江南號第一，易水乃其亞。
古錦綴爲囊，香羅裁作帕。
精粗校白黑，情僞考真詐。
欣然趣自得，其樂勝書畫。
英英清河公，風格繼王謝。
語舊則鄉邦，論親乃姻婭。
前時偶休澣，亟之城南舍。
所嗜與我同，奇蓄乃自詫。
奕秋約籌局，張遇賭龍麝。
貪多而務得，廉遜或不暇。
鉛刀試一割，駑足效十駕。
决勝有如兵，必爭還似射。
黑雲半離披，玉馬恣蹂藉。
初鳴已驚人，再鼓遂定霸。
物情矜俊捷，天幸蒙假借。
功成不自高，垂首甘褻駡。
但當償所負，然諾重嵩華。
彎弓既有獲，豈不願鴞炙。
滌硯俟見臨，倒屣出相迓。
陵尊且犯貴，此罪在不赦。
更許觀篋中，前期指朱夏。
子瞻子由各有寄題小菴詩却用元韵和呈
作者：孔平仲
朝代：宋

二公俊軌皆千里，兩首新詩寄一菴。
大隠市朝希柱史，好奇兄弟有岑參。
雪天凍坐癡于雀，雨夕春眠困若蠶。
不是本來忘世味，便投閒寂亦難甘。
子瞻子由各有寄题小庵诗却用元韵和呈
作者：孔平仲
朝代：宋

二公俊轨皆千里，两首新诗寄一庵。大隐市朝希柱史，好奇兄弟有岑参。雪天冻坐痴于雀，雨夕春眠困若蚕。不是本来忘世味，便投閒寂亦难甘。
子瞻子由各有寄题小庵诗却用元韵和呈
作者：孔平仲
朝代：宋

二公俊轨皆千里，两首新诗寄一庵。
大隠市朝希柱史，好奇兄弟有岑参。
雪天冻坐痴于雀，雨夕春眠困若蚕。
不是本来忘世味，便投閒寂亦难甘。
存目·其一
作者：孔平仲
朝代：宋

詩題：了語首句：公餗欲成忽覆鼎。
存目·其一
作者：孔平仲
朝代：宋

诗题：了语首句：公餗欲成忽覆鼎。
存目·其三
作者：孔平仲
朝代：宋

詩題：吳正憲夫人挽詩首句：贊夫成相業。
存目·其三
作者：孔平仲
朝代：宋

诗题：吴正宪夫人挽诗首句：赞夫成相业。
存目·其二
作者：孔平仲
朝代：宋

詩題：不了語首句：無言以手尋珮環。
存目·其二
作者：孔平仲
朝代：宋

诗题：不了语首句：无言以手寻佩环。
孙元忠寄示种竹诗戏以二十篇答
作者：孔平仲
朝代：宋

青钱买野竹，持答翠琅玕。深栽小斋后，幽事颇相关。自有烟霞质，能令朱夏寒。引溜加灌溉，毋令雪霜残。冠盖满京华，藩篱带松菊。看君用幽意，必种数竿竹。婵娟碧鲜静，窈窕一林麓。排闷强裁诗，清文动哀玉。秋风楚竹冷，倚杖更徘徊。想见阴山雪，朱炎安在哉。自今幽兴熟，携手卧苍苔。客居暂封殖，腊月更须栽。赏静连云竹，移因风雨秋。我圃日苍翠，会心直罕俦。若人才思阔，文彩珊瑚钩。新诗锦不如，札翰时相投。幽偏得自怡，种竹交加翠。雨露之所濡，成长容何易。叶密鸣蝉稠，啅雀争枝坠。客思回林坰，萧疏外声利。解榻秋露悬，竹凉侵卧内。幽姿可时睹，密干叠苍翠。况乃回风吹，低昂各有意。长啸一含情，洒落富清制。朱夏云郁陶，种此何草草。儿童汲井华，颇亦恨枯槁。寒雨下霏霏，满眼颜色好。临眺独踌躇，山林迹如扫。古墙犹竹色，真作野人居。青云羞叶密，空翠扑肌肤。寒日外惨淡，泠泠风有馀。高斋坐林杪，兴远一萧疏。竹光团野草，秀气豁烦襟。赠此遣愁寂，萧然静客心。枕簟入林僻，鸟雀聚枝深。兴趣江湖迥，松筠起碧浔。琳琅愈青荧，绿竹半含箨。霜露一沾凝，秋风动哀壑。才名四十年，晚就芸香阁。江上忆君时，风林纤月落。竹深留客处，僻近城南楼。眼边无俗物，淅淅野风秋。主人不世才，老气横九州。哀弦绕白云，清绝听者愁。入门高兴发，而无人世喧。丛篁低地碧，疏林听晚蝉。衰年旅炎方，只想竹林眠。安得骑鸿鹄，飞去坠尔前。苔竹吾所好，开轩纳微凉。望中疑在野，景物洞庭旁。秋风亦已起，洒面若微霜。南客潇湘外，与君永相望。有竹一顷馀，舍下笋穿壁。新茁才出墙，满岁如松碧。苍苍众色晚，归鸟尽敛翼。宇宙此生浮，仰惭林间翮。竹皮含旧翠，鸟雀满樛枝。冰壶动摇碧，故作傍人低。细雨荷锄立，秋风独杖藜。老来性情静，不是傲当时。执热何曾有，亭午减汗流。风飘连野色，客意已惊秋。应接非本性，闭关人事休。潇洒送日月，兹焉心所求。寒城朝烟淡，竹日静晖晖。芊芊烟翠羽，罗列萧洒姿。清风左右至，秋色有馀凄。日暮归几翼，鹪鹩在一枝。欻翕炎蒸景，汗踰水浆翻。凄凄自生凉，风竹在华轩。萧摵寒箨聚，比公头上冠。独在天一隅，可望不可攀。密竹复冬笋，抽梢合过墙。明涵客衣静，阴过酒樽凉。初月出不高，茂林延疏光。欣然淡情素，丘壑道难忘。碧色忽惆怅，霜埋翠竹根。啾啾黄雀啅，宅舍如荒村。侍婢艳倾城，焕若灵芝繁。天寒翠袖薄，染泪在丛筠。
孙元忠寄示种竹诗戏以二十篇答·其一
作者：孔平仲
朝代：宋
体裁：古风

青钱买野竹，持答翠琅玕。深栽小斋后，幽事颇相关。自有烟霞质，能令朱夏寒。引溜加灌溉，毋令雪霜残。
孙元忠寄示种竹诗戏以二十篇答·其一七
作者：孔平仲
朝代：宋

寒城朝烟淡，竹日静晖晖。
芊芊烟翠羽，罗列萧洒姿。
清风左右至，秋色有余凄。
日暮归几翼，鹪鹩在一枝。
孙元忠寄示种竹诗戏以二十篇答·其一九
作者：孔平仲
朝代：宋

密竹復冬笋，抽梢合过墙。
明涵客衣静，阴过酒樽凉。
初月出不高，茂林延疏光。
欣然淡情素，丘壑道难忘。
孙元忠寄示种竹诗戏以二十篇答·其一四
作者：孔平仲
朝代：宋

有竹一顷余，舍下笋穿壁。
新茁才出墙，满岁如松碧。
苍苍众色晚，归鸟尽敛翼。
宇宙此生浮，仰惭林间翮。
孙元忠寄示种竹诗戏以二十篇答·其七
作者：孔平仲
朝代：宋

朱夏云郁陶，种此何草草。儿童汲井华，颇亦恨枯槁。寒雨下霏霏，满眼颜色好。临眺独踌躇，山林迹如扫。
孙元忠寄示种竹诗戏以二十篇答·其七
作者：孔平仲
朝代：宋

朱夏云鬰陶，种此何草草。
儿童汲井华，颇亦恨枯槁。
寒雨下霏霏，满眼颜色好。
临眺独踌躇，山林迹如扫。
孙元忠寄示种竹诗戏以二十篇答·其三
作者：孔平仲
朝代：宋
体裁：古风

秋风楚竹冷，倚杖更徘徊。想见阴山雪，朱炎安在哉。自今幽兴熟，携手卧苍苔。客居暂封殖，腊月更须栽。
孙元忠寄示种竹诗戏以二十篇答·其九
作者：孔平仲
朝代：宋
体裁：古风

竹光团野草，秀气豁烦襟。赠此遣愁寂，萧然静客心。枕簟入林僻，鸟雀聚枝深。兴趣江湖迥，松筠起碧浔。
孙元忠寄示种竹诗戏以二十篇答·其二
作者：孔平仲
朝代：宋
体裁：古风

冠盖满京华，藩篱带松菊。看君用幽意，必种数竿竹。婵娟碧鲜静，窈窕一林麓。排闷强裁诗，清文动哀玉。
孙元忠寄示种竹诗戏以二十篇答·其二〇
作者：孔平仲
朝代：宋

碧色忽惆怅，霜埋翠竹根。
啾啾黄雀啅，宅舍如荒村。
侍婢艷倾城，焕若灵芝繁。
天寒翠袖薄，染泪在丛筠。
孙元忠寄示种竹诗戏以二十篇答·其二十
作者：孔平仲
朝代：宋

碧色忽惆怅，霜埋翠竹根。啾啾黄雀啅，宅舍如荒村。侍婢艳倾城，焕若灵芝繁。天寒翠袖薄，染泪在丛筠。
孙元忠寄示种竹诗戏以二十篇答·其五
作者：孔平仲
朝代：宋

幽偏得自怡，种竹交加翠。雨露之所濡，成长容何易。叶密鸣蝉稠，啅雀争枝坠。客思回林坰，萧疏外声利。
孙元忠寄示种竹诗戏以二十篇答·其五
作者：孔平仲
朝代：宋

幽偏得自怡，种竹交加翠。
雨露之所濡，成长容何易。
叶密鸣蝉稠，啅雀争枝坠。
客思回林垧，萧疏外声利。
孙元忠寄示种竹诗戏以二十篇答·其八
作者：孔平仲
朝代：宋

古墙犹竹色，真作野人居。
青云羞叶密，空翠扑肌肤。
寒日外惨淡，泠泠风有余。
高斋坐林杪，兴远一萧疏。
孙元忠寄示种竹诗戏以二十篇答·其八
作者：孔平仲
朝代：宋

古墙犹竹色，真作野人居。青云羞叶密，空翠扑肌肤。寒日外惨淡，泠泠风有馀。高斋坐林杪，兴远一萧疏。
孙元忠寄示种竹诗戏以二十篇答·其六
作者：孔平仲
朝代：宋

解榻秋露悬，竹凉侵卧内。幽姿可时睹，密干叠苍翠。况乃回风吹，低昂各有意。长啸一含情，洒落富清制。
孙元忠寄示种竹诗戏以二十篇答·其六
作者：孔平仲
朝代：宋

解榻秋露悬，竹凉侵卧内。
幽姿可时睹，密干迭苍翠。
况乃回风吹，低昂各有意。
长啸一含情，洒落富清制。
孙元忠寄示种竹诗戏以二十篇答·其十
作者：孔平仲
朝代：宋
体裁：古风

琳琅愈青荧，绿竹半含箨。霜露一沾凝，秋风动哀壑。才名四十年，晚就芸香阁。江上忆君时，风林纤月落。
孙元忠寄示种竹诗戏以二十篇答·其十一
作者：孔平仲
朝代：宋
体裁：古风

竹深留客处，僻近城南楼。眼边无俗物，淅淅野风秋。主人不世才，老气横九州。哀弦绕白云，清绝听者愁。
孙元忠寄示种竹诗戏以二十篇答·其十七
作者：孔平仲
朝代：宋

寒城朝烟淡，竹日静晖晖。芊芊烟翠羽，罗列萧洒姿。清风左右至，秋色有馀凄。日暮归几翼，鹪鹩在一枝。
孙元忠寄示种竹诗戏以二十篇答·其十三
作者：孔平仲
朝代：宋
体裁：古风

苔竹吾所好，开轩纳微凉。望中疑在野，景物洞庭旁。秋风亦已起，洒面若微霜。南客潇湘外，与君永相望。
孙元忠寄示种竹诗戏以二十篇答·其十九
作者：孔平仲
朝代：宋

密竹复冬笋，抽梢合过墙。明涵客衣静，阴过酒樽凉。初月出不高，茂林延疏光。欣然淡情素，丘壑道难忘。
孙元忠寄示种竹诗戏以二十篇答·其十二
作者：孔平仲
朝代：宋
体裁：古风

入门高兴发，而无人世喧。丛篁低地碧，疏林听晚蝉。衰年旅炎方，只想竹林眠。安得骑鸿鹄，飞去坠尔前。
孙元忠寄示种竹诗戏以二十篇答·其十五
作者：孔平仲
朝代：宋
体裁：古风

竹皮含旧翠，鸟雀满樛枝。冰壶动摇碧，故作傍人低。细雨荷锄立，秋风独杖藜。老来性情静，不是傲当时。
孙元忠寄示种竹诗戏以二十篇答·其十八
作者：孔平仲
朝代：宋
体裁：古风

欻翕炎蒸景，汗踰水浆翻。凄凄自生凉，风竹在华轩。萧摵寒箨聚，比公头上冠。独在天一隅，可望不可攀。
孙元忠寄示种竹诗戏以二十篇答·其十六
作者：孔平仲
朝代：宋
体裁：古风

执热何曾有，亭午减汗流。风飘连野色，客意已惊秋。应接非本性，闭关人事休。潇洒送日月，兹焉心所求。
孙元忠寄示种竹诗戏以二十篇答·其十四
作者：孔平仲
朝代：宋

有竹一顷馀，舍下笋穿壁。新茁才出墙，满岁如松碧。苍苍众色晚，归鸟尽敛翼。宇宙此生浮，仰惭林间翮。
孙元忠寄示种竹诗戏以二十篇答·其四
作者：孔平仲
朝代：宋

赏静连云竹，移因风雨秋。
我圃日苍翠，会心直罕俦。
若人才思阔，文彩珊瑚鈎。
新诗锦不如，札翰时相投。
孙元忠寄示种竹诗戏以二十篇答·其四
作者：孔平仲
朝代：宋

赏静连云竹，移因风雨秋。我圃日苍翠，会心直罕俦。若人才思阔，文彩珊瑚钩。新诗锦不如，札翰时相投。
孤雁
作者：孔平仲
朝代：宋
体裁：古风

空城夜已寂，一雁度云端。汀洲亦可止，何不怯霜寒。岂非防暗祸，惊矫失自安。孤音诉明月，天高路漫漫。以鹑置怀袖，比汝乏羽翰。蒙恩傍温暖，岂念宵征难。
孤雁
作者：孔平仲
朝代：宋

空城夜已寂，一雁度雲端。
汀洲亦可止，何不怯霜寒。
豈非防暗禍，驚矯失自安。
孤音訴明月，天高路漫漫。
以鶉置懷袖，比汝乏羽翰。
蒙恩傍溫暖，豈念宵征難。
学舍
作者：孔平仲
朝代：宋

簿领如棼处处忙，日华偏向此中长。
吟余林表孤云改，梦觉窗间小雨凉。
佩玉上趋承斗极，棹歌深入钓沧浪。
何如潇洒诗书局，不在山林不庙堂。
学舍
作者：孔平仲
朝代：宋

簿领如棼处处忙，日华偏向此中长。吟馀林表孤云改，梦觉窗间小雨凉。佩玉上趋承斗极，棹歌深入钓沧浪。何如潇洒诗书局，不在山林不庙堂。
孫元忠寄示種竹詩戲以二十篇答·其一
作者：孔平仲
朝代：宋

青錢買野竹，持答翠琅玕。
深栽小齋後，幽事頗相關。
自有烟霞質，能令朱夏寒。
引溜加灌溉，毋令雪霜殘。
孫元忠寄示種竹詩戲以二十篇答·其一〇
作者：孔平仲
朝代：宋

琳琅愈青熒，綠竹半含籜。
霜露一沾凝，秋風動哀壑。
才名四十年，晚就芸香閣。
江上憶君時，風林纖月落。
孫元忠寄示種竹詩戲以二十篇答·其一一
作者：孔平仲
朝代：宋

竹深留客處，僻近城南樓。
眼邊無俗物，淅淅野風秋。
主人不世才，老氣橫九州。
哀弦繞白雲，清絕聽者愁。
孫元忠寄示種竹詩戲以二十篇答·其一七
作者：孔平仲
朝代：宋

寒城朝烟淡，竹日靜暉暉。
芊芊烟翠羽，羅列萧洒姿。
清風左右至，秋色有餘凄。
日暮歸幾翼，鷦鷯在一枝。
孫元忠寄示種竹詩戲以二十篇答·其一三
作者：孔平仲
朝代：宋

苔竹吾所好，開軒納微凉。
望中疑在野，景物洞庭旁。
秋風亦已起，洒面若微霜。
南客瀟湘外，與君永相望。
孫元忠寄示種竹詩戲以二十篇答·其一九
作者：孔平仲
朝代：宋

密竹復冬笋，抽梢合過牆。
明涵客衣靜，陰過酒樽凉。
初月出不高，茂林延疏光。
欣然淡情素，丘壑道難忘。
孫元忠寄示種竹詩戲以二十篇答·其一二
作者：孔平仲
朝代：宋

入門高興發，而無人世喧。
叢篁低地碧，疏林聽晚蟬。
衰年旅炎方，只想竹林眠。
安得騎鴻鵠，飛去墜爾前。
孫元忠寄示種竹詩戲以二十篇答·其一五
作者：孔平仲
朝代：宋

竹皮含舊翠，鳥雀滿樛枝。
冰壺動摇碧，故作傍人低。
細雨荷鋤立，秋風獨杖藜。
老來性情靜，不是傲當時。
孫元忠寄示種竹詩戲以二十篇答·其一八
作者：孔平仲
朝代：宋

欻翕炎蒸景，汗踰水漿翻。
凄凄自生凉，風竹在華軒。
蕭摵寒籜聚，比公頭上冠。
獨在天一隅，可望不可攀。
孫元忠寄示種竹詩戲以二十篇答·其一六
作者：孔平仲
朝代：宋

執熱何曾有，亭午減汗流。
風飄連野色，客意已驚秋。
應接非本性，閉關人事休。
瀟洒送日月，茲焉心所求。
孫元忠寄示種竹詩戲以二十篇答·其一四
作者：孔平仲
朝代：宋

有竹一頃餘，舍下筍穿壁。
新茁才出牆，滿歲如松碧。
蒼蒼衆色晚，歸鳥盡斂翼。
宇宙此生浮，仰慚林間翮。
孫元忠寄示種竹詩戲以二十篇答·其七
作者：孔平仲
朝代：宋

朱夏雲鬰陶，種此何草草。
兒童汲井華，頗亦恨枯槁。
寒雨下霏霏，滿眼顔色好。
臨眺獨躊躇，山林跡如掃。
孫元忠寄示種竹詩戲以二十篇答·其三
作者：孔平仲
朝代：宋

秋風楚竹冷，倚杖更徘徊。
想見陰山雪，朱炎安在哉。
自今幽興熟，携手臥蒼苔。
客居暫封殖，臘月更須栽。
孫元忠寄示種竹詩戲以二十篇答·其九
作者：孔平仲
朝代：宋

竹光團野草，秀氣豁煩襟。
贈此遣愁寂，蕭然靜客心。
枕簟入林僻，鳥雀聚枝深。
興趣江湖迥，松筠起碧潯。
孫元忠寄示種竹詩戲以二十篇答·其二
作者：孔平仲
朝代：宋

冠蓋滿京華，藩籬带松菊。
看君用幽意，必種數竿竹。
嬋娟碧鮮靜，窈窕一林麓。
排悶强裁詩，清文動哀玉。
孫元忠寄示種竹詩戲以二十篇答·其二〇
作者：孔平仲
朝代：宋

碧色忽惆悵，霜埋翠竹根。
啾啾黄雀啅，宅舍如荒村。
侍婢艷傾城，煥若靈芝繁。
天寒翠袖薄，染淚在叢筠。
孫元忠寄示種竹詩戲以二十篇答·其五
作者：孔平仲
朝代：宋

幽偏得自怡，種竹交加翠。
雨露之所濡，成長容何易。
葉密鳴蟬稠，啅雀爭枝墜。
客思回林坰，蕭疏外聲利。
孫元忠寄示種竹詩戲以二十篇答·其八
作者：孔平仲
朝代：宋

古牆猶竹色，真作野人居。
青雲羞葉密，空翠撲肌膚。
寒日外慘淡，泠泠風有餘。
高齋坐林杪，興遠一蕭疏。
孫元忠寄示種竹詩戲以二十篇答·其六
作者：孔平仲
朝代：宋

解榻秋露懸，竹凉侵臥內。
幽姿可時睹，密幹疊蒼翠。
况乃回風吹，低昂各有意。
長嘯一含情，洒落富清製。
孫元忠寄示種竹詩戲以二十篇答·其四
作者：孔平仲
朝代：宋

賞靜連雲竹，移因風雨秋。
我圃日蒼翠，會心直罕儔。
若人才思闊，文彩珊瑚鈎。
新詩錦不如，札翰時相投。
學舍
作者：孔平仲
朝代：宋

簿領如棼處處忙，日華偏向此中長。
吟餘林表孤雲改，夢覺窗間小雨凉。
珮玉上趨承斗極，棹歌深入釣滄浪。
何如瀟灑詩書局，不在山林不廟堂。
宁采
作者：孔平仲
朝代：宋
体裁：古风

宁采粪上英，莫折园中柳。人情愈薄恶，变态在回首。纷纷苦相攻，把臂曾缔友。阴机多鬼祸，似此奚可久。巧言奋南箕，定籍挂北斗。豺虎虽不食，且使乌啄口。
守倅自开元观食起欲往紫极宫道过余之家园乃屈同游太守自以为能知地形余故议卜居之处也以诗谢焉
作者：孔平仲
朝代：宋
体裁：五言排律

东已窥丹井，西将造嘿轩。半途留使骑，枉道至家园。败叶深埋砌，清阴密拥门。生涯为废宅，景物似荒村。经始惭谋拙，临轩肯屈尊。竹间烦伫立，高谊见公存。
守倅自開元觀食起欲往紫極宮道過余之家園乃屈同游太守自以爲能知地形余故議卜居之處也以詩謝焉
作者：孔平仲
朝代：宋

東已窺丹井，西將造嘿軒。
半途留使騎，枉道至家園。
敗葉深埋砌，清陰密擁門。
生涯爲廢宅，景物似荒村。
經始慚謀拙，臨軒肯屈尊。
竹間煩佇立，高誼見公存。
官松
作者：孔平仲
朝代：宋

我行九江南，旷野围空山。道旁何所有，高松立巑岏。藏标隐云雾，秀气凌冈峦。横骞却与走，怪状千万端。中有清风发，能令朱夏寒。流金五六月，方苦行路难。骑者欲颠沛，负者面如丹。气息几断绝，至此方少宽。消渴饮甘露，涸辙投长澜。乃知古人意，为惠无穷年。亦有被剪伐，行列颇不完。岂非风雷变，或者盗贼繁。土人对我叹，云有县长官。为政猛于虎，下令如走丸。取此为宫室，将以资宴欢。良工操斧斤，睥睨长林间。择其最高大，馀者弃不观。千夫拥一柱，九牛力回旋。至今空根悲，泣泪尚未乾。彼令诚何心，缓急迷后先。毫末至合抱，忍以顷刻残。万众所庇赖，易为一身安。居上恬莫问，在下畏不言。世事类若斯，呜呼一摧肝。
官松
作者：孔平仲
朝代：宋

我行九江南，旷野围空山。
道旁何所有，高松立巑岏。
藏标隠云雾，秀气凌冈峦。
横骞却与走，怪状千万端。
中有清风发，能令朱夏寒。
流金五六月，方苦行路难。
骑者欲颠沛，负者面如丹。
气息几断绝，至此方少宽。
消渴饮甘露，涸辙投长澜。
乃知古人意，为惠无穷年。
亦有被剪伐，行列颇不完。
岂非风雷变，或者盗贼繁。
土人对我嘆，云有县长官。
为政猛于虎，下令如走丸。
取此为宫室，将以资宴欢。
良工操斧斤，睥睨长林间。
择其最高大，余者弃不观。
千夫拥一柱，九牛力回旋。
至今空根悲，泣泪尚未干。
彼令诚何心，缓急迷后先。
毫末至合抱，忍以顷刻残。
万众所庇頼，易为一身安。
居上恬莫问，在下畏不言。
世事类若斯，呜呼一摧肝。
官松
作者：孔平仲
朝代：宋

我行九江南，曠野圍空山。
道旁何所有，高松立巑岏。
藏標隠雲霧，秀氣凌岡巒。
橫騫却與走，怪狀千萬端。
中有清風發，能令朱夏寒。
流金五六月，方苦行路難。
騎者欲顛沛，負者面如丹。
氣息幾斷絕，至此方少寬。
消渴飲甘露，涸轍投長瀾。
迺知古人意，爲惠無窮年。
亦有被剪伐，行列頗不完。
豈非風雷變，或者盜賊繁。
土人對我嘆，云有縣長官。
爲政猛于虎，下令如走丸。
取此爲宮室，將以資宴歡。
良工操斧斤，睥睨長林間。
擇其最高大，餘者棄不觀。
千夫擁一柱，九牛力回旋。
至今空根悲，泣淚尚未乾。
彼令誠何心，緩急迷後先。
毫末至合抱，忍以頃刻殘。
萬衆所庇頼，易爲一身安。
居上恬莫問，在下畏不言。
世事類若斯，嗚呼一摧肝。
宝剑一首赠天觉
作者：孔平仲
朝代：宋

金装宝剑值万千，石上横磨太古前。丝缑消烂那复言，竹杖未化蛟龙眠。匏裁瓠切随所用，土拭当有张雷贤。革室夜锁声铿然，木刃谁与淬寒泉。
宝剑一首赠天觉
作者：孔平仲
朝代：宋

金装宝剑值万千，石上横磨太古前。
丝缑消烂那復言，竹杖未化蛟龙眠。
匏裁瓠切随所用，土拭当有张雷贤。
革室夜锁声铿然，木刃谁与淬寒泉。
宵兴
作者：孔平仲
朝代：宋

宵兴视星斗，侧身坐长叹。秋风忽已至，万木鸣珊珊。垂髫初执卷，结发乃弹冠。功名当及时，一失何由还。丈夫惜少壮，日月如走丸。念躬累尚寡，筋力无所难。白首佩黄金，意气亦已阑。所以飞腾心，顾盼生羽翰。诗人咏嵩高，不尔歌考槃。胡为两未决，碌碌守一官。
宵兴
作者：孔平仲
朝代：宋

宵兴视星斗，侧身坐长嘆。
秋风忽已至，万木鸣珊珊。
垂髫初执卷，结髮乃弹冠。
功名当及时，一失何由还。
丈夫惜少壮，日月如走丸。
念躬累尚寡，筋力无所难。
白首佩黄金，意气亦已阑。
所以飞腾心，顾盼生羽翰。
诗人咏嵩高，不尔歌考槃。
胡为两未决，碌碌守一官。
宵兴
作者：孔平仲
朝代：宋
体裁：古风

我眠何由安，击鼓中夜起。出门若秉烛，月色照千里。屋瓦微有光，纷纷雪正委。清寒薄驼裘，六合气如水。既归整灯火，危坐阅书史。羸僮拭眼睫，侍我色不喜。问之强应对，固以噤口齿。金壶涩冰澌，城上更屡死。戍兵饱且昏，汗漫睡方美。援桴虽贱事，其实关众耳。奈何司晨夕，倒错一至此。惟有赤帻鸡，嘐嘐鸣不已。
宵興
作者：孔平仲
朝代：宋

宵興視星斗，側身坐長嘆。
秋風忽已至，萬木鳴珊珊。
垂髫初執卷，結髮乃彈冠。
功名當及時，一失何由還。
丈夫惜少壯，日月如走丸。
念躬累尚寡，筋力無所難。
白首佩黄金，意氣亦已闌。
所以飛騰心，顧盼生羽翰。
詩人詠嵩高，不爾歌考槃。
胡爲兩未决，碌碌守一官。
宵興
作者：孔平仲
朝代：宋

我眠何由安，擊鼓中夜起。
出門若秉燭，月色照千里。
屋瓦微有光，紛紛雪正委。
清寒薄駝裘，六合氣如水。
既歸整燈火，危坐閱書史。
羸僮拭眼睫，侍我色不喜。
問之强應對，固以噤口齒。
金壺澀冰澌，城上更屢死。
戍兵飽且昏，汗漫睡方美。
援桴雖賤事，其實關衆耳。
奈何司晨夕，倒錯一至此。
惟有赤幘雞，嘐嘐鳴不已。
宽恤民力
作者：孔平仲
朝代：宋

天地清明日，君臣际会秋。
雷霆大号徧，雨雪湛恩流。
士卒休羣戍，耕桑劝九州。
中邦节赐予，下吏省诛求。
物继由庚咏，民喧击壤讴。
泰宁堪坐致，宽恤此良谋。
户晓为今失，官询校古羞。
愚言惟圣择，神断戒优游。
宽恤民力
作者：孔平仲
朝代：宋

天地清明日，君臣际会秋。雷霆大号遍，雨雪湛恩流。士卒休群戍，耕桑劝九州。中邦节赐予，下吏省诛求。物继由庚咏，民喧击壤讴。泰宁堪坐致，宽恤此良谋。户晓为今失，官询校古羞。愚言惟圣择，神断戒优游。
宿涝泽
作者：孔平仲
朝代：宋
体裁：古风

出城云物好，更听歌声发。行路已微阴，暮村逢霰雪。衾寒不成寐，奄奄残灯灭。
宿澇澤
作者：孔平仲
朝代：宋

出城雲物好，更聽歌聲發。
行路已微陰，暮村逢霰雪。
衾寒不成寐，奄奄殘燈滅。
寄中淵
作者：孔平仲
朝代：宋

我行君在家，南北各天涯。
恨別三秋久，悲思萬里賒。
歸心瀧浪急，遠目嶺雲遮。
相見何時再，青山日又斜。
寄中渊
作者：孔平仲
朝代：宋
体裁：五言律诗

我行君在家，南北各天涯。恨别三秋久，悲思万里赊。归心泷浪急，远目岭云遮。相见何时再，青山日又斜。
寄从道
作者：孔平仲
朝代：宋

忆初抚掌笑，尝谓子猿猱。
斑然武而文，讥駡舌若刀。
髭黄喉骨结，内敏见秋毫。
论官则甚微，意气一何高。
今思乃麟凤，百十未易遭。
子行白日静，回首常萧骚。
闻子在定州，深山坐披毛。
何如东海上，万迭观波涛。
不见岁再晚，北风方怒嘷。
围炉捧美酒，思子持蟹螯。
寄从道
作者：孔平仲
朝代：宋
体裁：古风

忆初抚掌笑，尝谓子猿猱。斑然武而文，讥骂舌若刀。髭黄喉骨结，内敏见秋毫。论官则甚微，意气一何高。今思乃麟凤，百十未易遭。子行白日静，回首常萧骚。闻子在定州，深山坐披毛。何如东海上，万叠观波涛。不见岁再晚，北风方怒嗥。围炉捧美酒，思子持蟹螯。
寄从道
作者：孔平仲
朝代：宋

忆初抚掌笑，尝谓子猿猱。斑然武而文，讥骂舌若刀。髭黄喉骨结，内敏见秋毫。论官则甚微，意气一何高。今思乃麟凤，百十未易遭。子行白日静，回首常萧骚。闻子在定州，深山坐披毛。何如东海上，万叠观波涛。不见岁再晚，北风方怒嘷。围炉捧美酒，思子持蟹螯。
寄从道
作者：孔平仲
朝代：宋
体裁：五言律诗

相逢苦不早，相别又匆匆。祖席侵华烛，征车傍北风。车斜酬唱阙，尔汝笑谈空。遥想支颐处，孤村海雾中。
寄何君表
作者：孔平仲
朝代：宋

龍章寶篆閟天宮，呂釣伊耕甫降嵩。
高義當爲神所勞，力行寧顧命之窮。
躬親庶政賢方急，心志斯民髮未童。
里俗莫輕尼父厄，已聞名字在紗籠。
寄何君表
作者：孔平仲
朝代：宋

龙章宝篆閟天宫，吕钓伊耕甫降嵩。高义当为神所劳，力行宁顾命之穷。躬亲庶政贤方急，心志斯民发未童。里俗莫轻尼父厄，已闻名字在纱笼。
寄何君表
作者：孔平仲
朝代：宋

龙章宝篆閟天宫，吕钓伊耕甫降嵩。
高义当为神所劳，力行宁顾命之穷。
躬亲庶政贤方急，心志斯民髮未童。
里俗莫轻尼父厄，已闻名字在纱笼。
寄內
作者：孔平仲
朝代：宋

試說途中景，方知別後心。
行人日暮少，風雪亂山深。
寄内
作者：孔平仲
朝代：宋
体裁：五言绝句

试说途中景，方知别后心。行人日暮少，风雪乱山深。
寄勉甫
作者：孔平仲
朝代：宋

猛虎不伏枥，抟鹏笑鞴鹰。
丈夫志四海，羞愧守门庭。
君实豪杰士，贫贱乡人轻。
愤发策蹇馿，西走游玉京。
负书入太学，大带参诸生。
文章逸莫控，学问骤以升。
曾未年岁余，譁譁得声名。
定知有所立，俯拾紫与青。
顾我孤陋者，聋瞽其聪明。
譬如山下泉，碍险尚未行。
无人为激进，安得归沧溟。
所愿同君游，扬波浩东倾。
此志何日遂，长呼涕淋缨。
北望风谊美，心焉如旆旌。
寄勉甫
作者：孔平仲
朝代：宋

猛虎不伏枥，抟鹏笑韝鹰。丈夫志四海，羞愧守门庭。君实豪杰士，贫贱乡人轻。愤发策蹇驴，西走游玉京。负书入太学，大带参诸生。文章逸莫控，学问骤以升。曾未年岁馀，哗哗得声名。定知有所立，俯拾紫与青。顾我孤陋者，聋瞽其聪明。譬如山下泉，碍险尚未行。无人为激进，安得归沧溟。所愿同君游，扬波浩东倾。此志何日遂，长呼涕淋缨。北望风谊美，心焉如旆旌。
寄勉甫
作者：孔平仲
朝代：宋

猛虎不伏櫪，摶鵬笑韝鷹。
丈夫志四海，羞愧守門庭。
君實豪傑士，貧賤鄉人輕。
憤發策蹇馿，西走游玉京。
負書入太學，大带參諸生。
文章逸莫控，學問驟以升。
曾未年歲餘，譁譁得聲名。
定知有所立，俯拾紫與青。
顧我孤陋者，聾瞽其聰明。
譬如山下泉，礙險尚未行。
無人爲激進，安得歸滄溟。
所願同君游，揚波浩東傾。
此志何日遂，長呼涕淋纓。
北望風誼美，心焉如旆旌。
寄向公美使君
作者：孔平仲
朝代：宋
体裁：七言律诗

田窦当时亦后家，豕贪羊狠事空花。化行今日皆谦愿，心吉夫君少等差。工作隶书无小草，早分恩赐只团茶。木盘宴馔皆心广，黄雀亲来粟满畬。
寄向公美使君
作者：孔平仲
朝代：宋

田竇當時亦后家，豕貪羊狠事空花。
化行今日皆謙願，心吉夫君少等差。
工作隸書無小草，早分恩賜只團茶。
木盤宴饌皆心廣，黄雀親來粟滿畬。
寄吕汝州
作者：孔平仲
朝代：宋

兀坐东斋读老庄，壮夫今已厌雕章。
早吞灏气清无梦，夕倚熏炉暖有香。
日射澄波萦暮岛，山排红叶照秋霜。
相思时玩囊中墨，土室寒居幸借光。
寄吕汝州
作者：孔平仲
朝代：宋

兀坐东斋读老庄，壮夫今已厌雕章。早吞灏气清无梦，夕倚薰炉暖有香。日射澄波萦暮岛，山排红叶照秋霜。相思时玩囊中墨，土室寒居幸借光。
寄呂汝州
作者：孔平仲
朝代：宋

兀坐東齋讀老莊，壯夫今已厭雕章。
早吞灝氣清無夢，夕倚薰爐暖有香。
日射澄波縈暮島，山排紅葉照秋霜。
相思時玩囊中墨，土室寒居幸借光。
寄唐林夫
作者：孔平仲
朝代：宋

北音融結本輕清，欲學含糊想未能。
晚節弦歌應自笑，終朝簿領更相仍。
九江土壤多卑濕，三伏雲氛正鬰蒸。
宴坐知君無暑氣，風標自敵玉壺冰。
寄唐林夫
作者：孔平仲
朝代：宋

北音融结本轻清，欲学含糊想未能。晚节弦歌应自笑，终朝簿领更相仍。九江土壤多卑湿，三伏云氛正郁蒸。宴坐知君无暑气，风标自敌玉壶冰。
寄唐林夫
作者：孔平仲
朝代：宋

北音融结本轻清，欲学含糊想未能。
晚节弦歌应自笑，终朝簿领更相仍。
九江土壤多卑湿，三伏云氛正鬰蒸。
宴坐知君无暑气，风标自敌玉壶冰。
寄子由
作者：孔平仲
朝代：宋

晨兴悲风鸣，霜霰集我屋。忽惊岁云晚，日月疾转毂。穴虫知天时，闭户各潜伏。而我亦劳止，扰扰尚驰逐。宵征戴星明，暮饭多见烛。灰尘彫须眉，铜臭蚀肌肉。念当投劾去，牵系五斗粟。岂无数亩田，亦有千个竹。平生羡为农，水旱忧不足。空效鸟雀饥，唧啾如聚哭。内顾复迟回，行藏类羝触。长卿著犊鼻，扬子投天禄。岷峨能生贤，独不主为福。如君乃栖栖，似我宜碌碌。连山积雪壮，霁色明群玉。对此想清标，凛然疑在目。安得两翅长，高举逐黄鹄。飞去堕君前，绸缪论心曲。
寄子由
作者：孔平仲
朝代：宋

晨兴悲风鸣，霜霰集我屋。
忽惊岁云晚，日月疾转毂。
穴虫知天时，闭户各潜伏。
而我亦劳止，扰扰尚驰逐。
宵征戴星明，暮饭多见烛。
灰尘雕鬚眉，铜臭蚀肌肉。
念当投劾去，牵繫五斗粟。
岂无数亩田，亦有千箇竹。
平生羡为农，水旱忧不足。
空效鸟雀饥，唧啾如聚哭。
内顾復迟回，行藏类羝触。
长卿着犊鼻，扬子投天禄。
岷峨能生贤，独不主为福。
如君乃栖栖，似我宜碌碌。
连山积雪壮，霁色明群玉。
对此想清标，凛然疑在目。
安得两翅长，高举逐黄鹄。
飞去堕君前，绸缪论心曲。
寄子由
作者：孔平仲
朝代：宋

晨興悲風鳴，霜霰集我屋。
忽驚歲云晚，日月疾轉轂。
穴蟲知天時，閉戶各潜伏。
而我亦勞止，擾擾尚馳逐。
宵征戴星明，暮飯多見燭。
灰塵彫鬚眉，銅臭蝕肌肉。
念當投劾去，牽繫五斗粟。
豈無數畝田，亦有千箇竹。
平生羨爲農，水旱憂不足。
空效鳥雀饑，唧啾如聚哭。
內顧復遲回，行藏類羝觸。
長卿著犢鼻，揚子投天祿。
岷峨能生賢，獨不主爲福。
如君乃栖栖，似我宜碌碌。
連山積雪壯，霽色明群玉。
對此想清標，凜然疑在目。
安得兩翅長，高舉逐黄鵠。
飛去墮君前，綢繆論心曲。
寄孙元忠
作者：孔平仲
朝代：宋

君不见潇湘之山衡山高，八月秋高风怒号。草木黄落龙正蛰，哀鸿独叫求其曹。男儿生无所成头皓白，漂零已是沧浪客。呼儿觅纸一题诗，此心炯炯君应识。抱病江天白首郎，秋风此日晒衣裳。看我形容已枯槁，此岂有意仍腾骧。一官羁绊实藏身，富贵于我如浮云。致君尧舜付公等，几时高义排金门。呜呼古人已粪土，纷纷轻薄何须数。当面输心背面笑，翻手作云覆手雨。感君意气无所惜，于我见子真颜色。人生会合不可常，昔者相遇今不得。不恨我衰子贵时，经济实藉英雄姿。君有长材不贫贱，莫令斩断青云梯。骅骝作驹已汗血，坐看千里当霜蹄。省郎京尹必俯拾，军符侯印取岂迟。岁云暮矣多北风，潇湘洞庭虚映空。中有云气随飞龙，黄鹄高于五尺童。殊方日落玄猿哭，芜没潇岸千株菊。少壮几时奈老何，喧呼且覆杯中渌。老去悲秋强自宽，衰颜欲付紫金丹。坐卧只多少行立，岂可久在王侯间。与君相逢未恨晚，他日更仆语不浅。潇湘水国傍鼋鼍，吏情更觉沧洲远。雄姿逸态何崷崒，自是君身有仙骨。彩服日向庭帏趋，百年未见欢娱毕。拖玉腰金致主身，起居八座太夫人。尔家最近魁三象，文采风流今尚存。思君须向古人求，夙昔一逢无此流。文章有神交有道，名位岂肯卑微休。倜傥权奇难具论，鸷鸟举翮连青云。无路从容陪笑语，使人叹恨伤精魂。故人情谊晚难似，神倾意豁真佳士。可怜怀抱向人尽，再为后会知何地。老大徒伤未拂衣，白头吟望苦低垂。鱼龙寂寞秋江冷，不见湘妃鼓瑟时。独立缥缈之飞楼，更有澄江销客愁。无边落木萧萧下，万里风烟接素秋。天青小城捣练急，渔翁暝踏孤舟立。嫩蕊浓花满目斑，临风三嗅馨香泣。玉几由来天北极，云近蓬莱常五色。五更三点入鹓行，朝回君是同舍客。岂意出守江城居，此身已愧须人扶。青眼高歌望吾子，早据要路岂捐躯。秋风欻吸吹南国，天地黤惨忽异色。江石决裂青枫摧，波漂菰米沉云黑。儒术于我何有哉，口虽吟咏心中哀。隐居欲就庐山远，黄帽青鞋归去来。秋水浮阶溜决渠，啼猿僻在楚山隅。白沙翠竹江村暮，斗酒新诗终日疏。男儿生不成名身已老，但话夙昔伤怀抱。客至从嗔不出迎，逢迎少壮非吾道。自断此生休问天，焉能终日心拳拳。人生几何春已夏，况我与子非壮年。东流江水西飞燕，可惜刻漏随更箭。细推物理须行乐，只愿无事长相见。小臣鲁钝无所能，况乃疏顽临事拙。今幸乐国养微躯，主恩前后三持节。未有涓埃答圣朝，却教江汉客魂销。云白山青千万里，便应黄发老渔樵。秋风萧萧露泥泥，美人娟娟隔秋水。扬眉结义黄金台，欲向何门趿朱履。案头乾死读书萤，遮莫邻鸡下五更。老夫卧稳朝慵起，肯信吾兼吏隐名。注目寒江倚山阁，碧瓦朱甍照城郭。云物不殊乡国异，形胜有馀风土恶。阶面青苔老更生，况乃秋后转多蝇。巫山不见庐山远，怅望秋天虚翠屏。隐几萧条戴鹖冠，强移栖息一枝安。重阳独酌杯中酒，醉把茱萸子细看。羞见黄花无数新，当令美味入吾唇。久拚野鹤如霜鬓，何用浮名绊此身。高栋层轩已自凉，青枫叶赤天雨霜。自公多暇迎参伍，行酒赋诗殊未央。共指西日不相贷，万事尽付形骸外。自笑狂夫老更狂，诗酒尚堪驱使在。摇落深知宋玉悲，东流之外西日微。寒衣处处催刀尺，谁家捣练风凄凄。篱边老却陶潜菊，前飞秃鹙后鸿鹄。安得送我置汝旁，怅望聊歌紫芝曲。秋风淅淅吹我衣，日日江楼坐翠微。江光隐见鼋鼍窟，水鸟衔鱼来去飞。菱叶荷花净如拭，清簟疏帘看奕棋。雷声忽送千峰雨，波涛万顷堆琉璃。草阁柴扉星散居，远开山岳散江湖。苍苔浊酒林中静，丹橘黄柑此地无。洞庭扬波江汉回，愿吹野水添金杯。巢燕养雏浑去尽，邻鸡还过短墙来。秋来相顾尚飘蓬，兼泛沧浪学钓翁。钟鼎山林各天性，知君才是济川功。万里寒空只一日，会是排风有毛质。攀龙附凤势莫当，莫度清秋吟蟋蟀。诸公衮衮登台省，后来况接才华盛。天涯风俗自相亲，岁暮阴阳催短景。江风飒飒乱帆秋，天入沧浪一钓舟。愁极本凭诗遣兴，朔云寒菊倍离忧。秋水才深四五尺，风灯照夜欲三更。千崖无人万壑静，新月犹悬双杵鸣。衰颜动觅藜床坐，仰看明星当空大。请君一来开我愁，南浮早鼓萧湘柂。可怜为人好心事，今我能书数字至。人生会面难再得，安得如鸟有羽翅。日暮聊为梁父吟，非子谁复见幽心。入怀本倚昆山玉，许身愧比双南金。腐儒衰晚谬通籍，齿牙欲落真可惜。沧浪水深青冥阔，山鬼幽忧雪霜逼。老去新知见面稀，被褐短窄鬓如丝。秋天漠漠向昏黑，独立苍茫自咏诗。江上形容吾独老，百壶且试开怀抱。妙舞逶迤夜未休，多情依旧能潦倒。雨裛红蕖冉冉香，玉樽锦席高云凉。酒酣耳热忘头白，老儒不用尚书郎。江上今朝寒雨歇，翛然欲下阴山雪。山巅朱凤声嗷嗷，白鹄翅垂眼流血。老夫清晨梳白头，杖藜徐步立芳洲。使我残年但饱吃，微躯此外更何求。神仙中人不易得，京中旧见君颜色。同心不减骨肉亲，我居巷南子巷北。佳人屡出董娇娆，秋水为神玉为骨。孤城此日堪断肠，既饱欢娱亦萧瑟。封书寄与泪潺湲，童稚情亲四十年。离别不堪无限意，断肠分首各风烟。反锁衡门守环堵，闻道三年未曾语。数篇今见古人诗，更觉良工心独苦。
寄孙元忠·其一
作者：孔平仲
朝代：宋
体裁：古风

君不见潇湘之山衡山高，八月秋高风怒号。草木黄落龙正蛰，哀鸿独叫求其曹。男儿生无所成头皓白，漂零已是沧浪客。呼儿觅纸一题诗，此心炯炯君应识。
寄孙元忠·其一一
作者：孔平仲
朝代：宋

玉几由来天北极，云近蓬莱常五色。
五更三点入鹓行，朝回君是同舍客。
岂意出守江城居，此身已媿须人扶。
青眼高歌望吾子，早据要路岂捐躯。
寄孙元忠·其一七
作者：孔平仲
朝代：宋

注目寒江倚山阁，碧瓦朱甍照城郭。
云物不殊乡国异，形胜有余风土恶。
阶面青苔老更生，况乃秋后转多蝇。
巫山不见庐山远，怅望秋天虚翠屏。
寄孙元忠·其一二
作者：孔平仲
朝代：宋

秋风欻吸吹南国，天地黤惨忽异色。
江石决裂青枫摧，波漂菰米沉云黑。
儒术于我何有哉，口虽吟咏心中哀。
隠居欲就庐山远，黄帽青鞋归去来。
寄孙元忠·其一五
作者：孔平仲
朝代：宋

小臣鲁钝无所能，况乃疏顽临事拙。
今幸乐国养微躯，主恩前后三持节。
未有涓埃答圣朝，却教江汉客魂销。
云白山青千万里，便应黄髮老渔樵。
寄孙元忠·其一八
作者：孔平仲
朝代：宋

隠几萧条戴鹖冠，强移栖息一枝安。
重阳独酌杯中酒，醉把茱萸子细看。
羞见黄花无数新，当令美味入吾唇。
久拚野鹤如霜鬓，何用浮名绊此身。
寄孙元忠·其一六
作者：孔平仲
朝代：宋

秋风萧萧露泥泥，美人娟娟隔秋水。
扬眉结义黄金台，欲向何门趿朱履。
案头干死读书萤，遮莫邻鸡下五更。
老夫卧稳朝慵起，肯信吾兼吏隠名。
寄孙元忠·其七
作者：孔平仲
朝代：宋
体裁：古风

雄姿逸态何崷崒，自是君身有仙骨。彩服日向庭帏趋，百年未见欢娱毕。拖玉腰金致主身，起居八座太夫人。尔家最近魁三象，文采风流今尚存。
寄孙元忠·其三
作者：孔平仲
朝代：宋
体裁：古风

呜呼古人已粪土，纷纷轻薄何须数。当面输心背面笑，翻手作云覆手雨。感君意气无所惜，于我见子真颜色。人生会合不可常，昔者相遇今不得。
寄孙元忠·其三十
作者：孔平仲
朝代：宋
体裁：古风

神仙中人不易得，京中旧见君颜色。同心不减骨肉亲，我居巷南子巷北。佳人屡出董娇娆，秋水为神玉为骨。孤城此日堪断肠，既饱欢娱亦萧瑟。
寄孙元忠·其三十一
作者：孔平仲
朝代：宋
体裁：古风

封书寄与泪潺湲，童稚情亲四十年。离别不堪无限意，断肠分首各风烟。反锁衡门守环堵，闻道三年未曾语。数篇今见古人诗，更觉良工心独苦。
寄孙元忠·其九
作者：孔平仲
朝代：宋
体裁：古风

故人情谊晚难似，神倾意豁真佳士。可怜怀抱向人尽，再为后会知何地。老大徒伤未拂衣，白头吟望苦低垂。鱼龙寂寞秋江冷，不见湘妃鼓瑟时。
寄孙元忠·其二
作者：孔平仲
朝代：宋
体裁：古风

抱病江天白首郎，秋风此日晒衣裳。看我形容已枯槁，此岂有意仍腾骧。一官羁绊实藏身，富贵于我如浮云。致君尧舜付公等，几时高义排金门。
寄孙元忠·其二一
作者：孔平仲
朝代：宋

秋风淅淅吹我衣，日日江楼坐翠微。
江光隠见鼋鼍窟，水鸟衔鱼来去飞。
菱叶荷花凈如拭，清簟疏帘看奕棋。
雷声忽送千峰雨，波涛万顷堆琉璃。
寄孙元忠·其二六
作者：孔平仲
朝代：宋

可怜为人好心事，今我能书数字至。
人生会面难再得，安得如鸟有羽翅。
日暮聊为梁父吟，非子谁復见幽心。
入怀本倚昆山玉，许身媿比双南金。
寄孙元忠·其二十
作者：孔平仲
朝代：宋
体裁：古风

摇落深知宋玉悲，东流之外西日微。寒衣处处催刀尺，谁家捣练风凄凄。篱边老却陶潜菊，前飞秃鹙后鸿鹄。安得送我置汝旁，怅望聊歌紫芝曲。
寄孙元忠·其二十一
作者：孔平仲
朝代：宋

秋风淅淅吹我衣，日日江楼坐翠微。江光隐见鼋鼍窟，水鸟衔鱼来去飞。菱叶荷花净如拭，清簟疏帘看奕棋。雷声忽送千峰雨，波涛万顷堆琉璃。
寄孙元忠·其二十七
作者：孔平仲
朝代：宋
体裁：古风

腐儒衰晚谬通籍，齿牙欲落真可惜。沧浪水深青冥阔，山鬼幽忧雪霜逼。老去新知见面稀，被褐短窄鬓如丝。秋天漠漠向昏黑，独立苍茫自咏诗。
寄孙元忠·其二十三
作者：孔平仲
朝代：宋
体裁：古风

秋来相顾尚飘蓬，兼泛沧浪学钓翁。钟鼎山林各天性，知君才是济川功。万里寒空只一日，会是排风有毛质。攀龙附凤势莫当，莫度清秋吟蟋蟀。
寄孙元忠·其二十九
作者：孔平仲
朝代：宋
体裁：古风

江上今朝寒雨歇，翛然欲下阴山雪。山巅朱凤声嗷嗷，白鹄翅垂眼流血。老夫清晨梳白头，杖藜徐步立芳洲。使我残年但饱吃，微躯此外更何求。
寄孙元忠·其二十二
作者：孔平仲
朝代：宋
体裁：古风

草阁柴扉星散居，远开山岳散江湖。苍苔浊酒林中静，丹橘黄柑此地无。洞庭扬波江汉回，愿吹野水添金杯。巢燕养雏浑去尽，邻鸡还过短墙来。
寄孙元忠·其二十五
作者：孔平仲
朝代：宋
体裁：古风

秋水才深四五尺，风灯照夜欲三更。千崖无人万壑静，新月犹悬双杵鸣。衰颜动觅藜床坐，仰看明星当空大。请君一来开我愁，南浮早鼓萧湘柂。
寄孙元忠·其二十八
作者：孔平仲
朝代：宋
体裁：古风

江上形容吾独老，百壶且试开怀抱。妙舞逶迤夜未休，多情依旧能潦倒。雨裛红蕖冉冉香，玉樽锦席高云凉。酒酣耳热忘头白，老儒不用尚书郎。
寄孙元忠·其二十六
作者：孔平仲
朝代：宋

可怜为人好心事，今我能书数字至。人生会面难再得，安得如鸟有羽翅。日暮聊为梁父吟，非子谁复见幽心。入怀本倚昆山玉，许身愧比双南金。
寄孙元忠·其二四
作者：孔平仲
朝代：宋
体裁：古风

诸公衮衮登台省，后来况接才华盛。天涯风俗自相亲，岁暮阴阳催短景。江风飒飒乱帆秋，天入沧浪一钓舟。愁极本凭诗遣兴，朔云寒菊倍离忧。
寄孙元忠·其五
作者：孔平仲
朝代：宋
体裁：古风

岁云暮矣多北风，潇湘洞庭虚映空。中有云气随飞龙，黄鹄高于五尺童。殊方日落玄猿哭，芜没潇岸千株菊。少壮几时奈老何，喧呼且覆杯中渌。
寄孙元忠·其八
作者：孔平仲
朝代：宋
体裁：古风

思君须向古人求，夙昔一逢无此流。文章有神交有道，名位岂肯卑微休。倜傥权奇难具论，鸷鸟举翮连青云。无路从容陪笑语，使人叹恨伤精魂。
寄孙元忠·其六
作者：孔平仲
朝代：宋
体裁：古风

老去悲秋强自宽，衰颜欲付紫金丹。坐卧只多少行立，岂可久在王侯间。与君相逢未恨晚，他日更仆语不浅。潇湘水国傍鼋鼍，吏情更觉沧洲远。
寄孙元忠·其十
作者：孔平仲
朝代：宋
体裁：古风

独立缥缈之飞楼，更有澄江销客愁。无边落木萧萧下，万里风烟接素秋。天青小城捣练急，渔翁暝踏孤舟立。嫩蕊浓花满目斑，临风三嗅馨香泣。
寄孙元忠·其十一
作者：孔平仲
朝代：宋

玉几由来天北极，云近蓬莱常五色。五更三点入鹓行，朝回君是同舍客。岂意出守江城居，此身已愧须人扶。青眼高歌望吾子，早据要路岂捐躯。
寄孙元忠·其十七
作者：孔平仲
朝代：宋

注目寒江倚山阁，碧瓦朱甍照城郭。云物不殊乡国异，形胜有馀风土恶。阶面青苔老更生，况乃秋后转多蝇。巫山不见庐山远，怅望秋天虚翠屏。
寄孙元忠·其十三
作者：孔平仲
朝代：宋
体裁：古风

秋水浮阶溜决渠，啼猿僻在楚山隅。白沙翠竹江村暮，斗酒新诗终日疏。男儿生不成名身已老，但话夙昔伤怀抱。客至从嗔不出迎，逢迎少壮非吾道。
寄孙元忠·其十九
作者：孔平仲
朝代：宋
体裁：古风

高栋层轩已自凉，青枫叶赤天雨霜。自公多暇迎参伍，行酒赋诗殊未央。共指西日不相贷，万事尽付形骸外。自笑狂夫老更狂，诗酒尚堪驱使在。
寄孙元忠·其十二
作者：孔平仲
朝代：宋

秋风欻吸吹南国，天地黤惨忽异色。江石决裂青枫摧，波漂菰米沉云黑。儒术于我何有哉，口虽吟咏心中哀。隐居欲就庐山远，黄帽青鞋归去来。
寄孙元忠·其十五
作者：孔平仲
朝代：宋

小臣鲁钝无所能，况乃疏顽临事拙。今幸乐国养微躯，主恩前后三持节。未有涓埃答圣朝，却教江汉客魂销。云白山青千万里，便应黄发老渔樵。
寄孙元忠·其十八
作者：孔平仲
朝代：宋

隐几萧条戴鹖冠，强移栖息一枝安。重阳独酌杯中酒，醉把茱萸子细看。羞见黄花无数新，当令美味入吾唇。久拚野鹤如霜鬓，何用浮名绊此身。
寄孙元忠·其十六
作者：孔平仲
朝代：宋

秋风萧萧露泥泥，美人娟娟隔秋水。扬眉结义黄金台，欲向何门趿朱履。案头乾死读书萤，遮莫邻鸡下五更。老夫卧稳朝慵起，肯信吾兼吏隐名。
寄孙元忠·其十四
作者：孔平仲
朝代：宋
体裁：古风

自断此生休问天，焉能终日心拳拳。人生几何春已夏，况我与子非壮年。东流江水西飞燕，可惜刻漏随更箭。细推物理须行乐，只愿无事长相见。
寄孙元忠·其四
作者：孔平仲
朝代：宋
体裁：古风

不恨我衰子贵时，经济实藉英雄姿。君有长材不贫贱，莫令斩断青云梯。骅骝作驹已汗血，坐看千里当霜蹄。省郎京尹必俯拾，军符侯印取岂迟。
寄孫元忠·其一
作者：孔平仲
朝代：宋

君不見瀟湘之山衡山高，八月秋高風怒號。
草木黄落龍正蟄，哀鴻獨叫求其曹。
男兒生無所成頭皓白，漂零已是滄浪客。
呼兒覓紙一題詩，此心炯炯君應識。
寄孫元忠·其一〇
作者：孔平仲
朝代：宋

獨立縹緲之飛樓，更有澄江銷客愁。
無邊落木蕭蕭下，萬里風烟接素秋。
天青小城搗練急，漁翁暝踏孤舟立。
嫩蕊濃花滿目斑，臨風三嗅馨香泣。
寄孫元忠·其一一
作者：孔平仲
朝代：宋

玉几由來天北極，雲近蓬萊常五色。
五更三點入鵷行，朝回君是同舍客。
豈意出守江城居，此身已媿須人扶。
青眼高歌望吾子，早據要路豈捐軀。
寄孫元忠·其一七
作者：孔平仲
朝代：宋

注目寒江倚山閣，碧瓦朱甍照城郭。
雲物不殊鄉國異，形勝有餘風土惡。
階面青苔老更生，况乃秋後轉多蠅。
巫山不見廬山遠，悵望秋天虛翠屏。
寄孫元忠·其一三
作者：孔平仲
朝代：宋

秋水浮階溜决渠，啼猿僻在楚山隅。
白沙翠竹江村暮，斗酒新詩終日疏。
男兒生不成名身已老，但話夙昔傷懷抱。
客至從嗔不出迎，逢迎少壯非吾道。
寄孫元忠·其一九
作者：孔平仲
朝代：宋

高棟層軒已自凉，青楓葉赤天雨霜。
自公多暇迎參伍，行酒賦詩殊未央。
共指西日不相貸，萬事盡付形骸外。
自笑狂夫老更狂，詩酒尚堪驅使在。
寄孫元忠·其一二
作者：孔平仲
朝代：宋

秋風欻吸吹南國，天地黤慘忽異色。
江石决裂青楓摧，波漂菰米沉雲黑。
儒術於我何有哉，口雖吟咏心中哀。
隠居欲就廬山遠，黄帽青鞋歸去來。
寄孫元忠·其一五
作者：孔平仲
朝代：宋

小臣魯鈍無所能，况乃疏頑臨事拙。
今幸樂國養微軀，主恩前後三持節。
未有涓埃答聖朝，却教江漢客魂銷。
雲白山青千萬里，便應黄髮老漁樵。
寄孫元忠·其一八
作者：孔平仲
朝代：宋

隠几蕭條戴鶡冠，强移栖息一枝安。
重陽獨酌盃中酒，醉把茱萸子細看。
羞見黄花無數新，當令美味入吾唇。
久拚野鶴如霜鬢，何用浮名絆此身。
寄孫元忠·其一六
作者：孔平仲
朝代：宋

秋風蕭蕭露泥泥，美人娟娟隔秋水。
揚眉結義黄金臺，欲向何門趿朱履。
案頭乾死讀書螢，遮莫鄰雞下五更。
老夫臥穩朝慵起，肯信吾兼吏隠名。
寄孫元忠·其一四
作者：孔平仲
朝代：宋

自斷此生休問天，焉能終日心拳拳。
人生幾何春已夏，况我與子非壯年。
東流江水西飛燕，可惜刻漏隨更箭。
細推物理須行樂，只願無事長相見。
寄孫元忠·其七
作者：孔平仲
朝代：宋

雄姿逸態何崷崒，自是君身有仙骨。
彩服日向庭幃趨，百年未見歡娛畢。
拖玉腰金致主身，起居八座太夫人。
爾家最近魁三象，文采風流今尚存。
寄孫元忠·其三
作者：孔平仲
朝代：宋

嗚呼古人已糞土，紛紛輕薄何須數。
當面輸心背面笑，翻手作雲覆手雨。
感君意氣無所惜，於我見子真顔色。
人生會合不可常，昔者相遇今不得。
寄孫元忠·其三〇
作者：孔平仲
朝代：宋

神仙中人不易得，京中舊見君顔色。
同心不減骨肉親，我居巷南子巷北。
佳人屢出董嬌嬈，秋水爲神玉爲骨。
孤城此日堪斷腸，既飽歡娛亦蕭瑟。
寄孫元忠·其三一
作者：孔平仲
朝代：宋

封書寄與淚潺湲，童稚情親四十年。
離別不堪無限意，斷腸分首各風烟。
反鎖衡門守環堵，聞道三年未曾語。
數篇今見古人詩，更覺良工心獨苦。
寄孫元忠·其九
作者：孔平仲
朝代：宋

故人情誼晚難似，神傾意豁真佳士。
可憐懷抱向人盡，再爲後會知何地。
老大徒傷未拂衣，白頭吟望苦低垂。
魚龍寂寞秋江冷，不見湘妃鼓瑟時。
寄孫元忠·其二
作者：孔平仲
朝代：宋

抱病江天白首郎，秋風此日曬衣裳。
看我形容已枯槁，此豈有意仍騰驤。
一官羈絆實藏身，富貴於我如浮雲。
致君堯舜付公等，幾時高義排金門。
寄孫元忠·其二〇
作者：孔平仲
朝代：宋

摇落深知宋玉悲，東流之外西日微。
寒衣處處催刀尺，誰家搗練風凄凄。
籬邊老却陶潜菊，前飛禿鶖後鴻鵠。
安得送我置汝旁，悵望聊歌紫芝曲。
寄孫元忠·其二一
作者：孔平仲
朝代：宋

秋風淅淅吹我衣，日日江樓坐翠微。
江光隠見黿鼉窟，水鳥啣魚來去飛。
菱葉荷花凈如拭，清簟疏簾看奕棋。
雷聲忽送千峰雨，波濤萬頃堆琉璃。
寄孫元忠·其二七
作者：孔平仲
朝代：宋

腐儒衰晚謬通籍，齒牙欲落真可惜。
滄浪水深青冥闊，山鬼幽憂雪霜逼。
老去新知見面稀，被褐短窄鬢如絲。
秋天漠漠向昏黑，獨立蒼茫自詠詩。
寄孫元忠·其二三
作者：孔平仲
朝代：宋

秋來相顧尚飄蓬，兼泛滄浪學釣翁。
鐘鼎山林各天性，知君才是濟川功。
萬里寒空只一日，會是排風有毛質。
攀龍附鳳勢莫當，莫度清秋吟蟋蟀。
寄孫元忠·其二九
作者：孔平仲
朝代：宋

江上今朝寒雨歇，翛然欲下陰山雪。
山巔朱鳳聲嗷嗷，白鵠翅垂眼流血。
老夫清晨梳白頭，杖藜徐步立芳洲。
使我殘年但飽喫，微軀此外更何求。
寄孫元忠·其二二
作者：孔平仲
朝代：宋

草閣柴扉星散居，遠開山岳散江湖。
蒼苔濁酒林中靜，丹橘黄柑此地無。
洞庭揚波江漢回，願吹野水添金杯。
巢燕養雛渾去盡，鄰雞還過短牆來。
寄孫元忠·其二五
作者：孔平仲
朝代：宋

秋水才深四五尺，風燈照夜欲三更。
千崖無人萬壑靜，新月猶懸雙杵鳴。
衰顔動覓藜床坐，仰看明星當空大。
請君一來開我愁，南浮早鼓蕭湘柂。
寄孫元忠·其二八
作者：孔平仲
朝代：宋

江上形容吾獨老，百壺且試開懷抱。
妙舞逶迤夜未休，多情依舊能潦倒。
雨裛紅蕖冉冉香，玉樽錦席高雲凉。
酒酣耳熱忘頭白，老儒不用尚書郎。
寄孫元忠·其二六
作者：孔平仲
朝代：宋

可憐爲人好心事，今我能書數字至。
人生會面難再得，安得如鳥有羽翅。
日暮聊爲梁父吟，非子誰復見幽心。
入懷本倚崑山玉，許身媿比雙南金。
寄孫元忠·其二四
作者：孔平仲
朝代：宋

諸公衮衮登臺省，後來况接才華盛。
天涯風俗自相親，歲暮陰陽催短景。
江風颯颯亂帆秋，天入滄浪一釣舟。
愁極本憑詩遣興，朔雲寒菊倍離憂。
寄孫元忠·其五
作者：孔平仲
朝代：宋

歲云暮矣多北風，瀟湘洞庭虛映空。
中有雲氣隨飛龍，黄鵠高于五尺童。
殊方日落玄猿哭，蕪沒瀟岸千株菊。
少壯幾時奈老何，喧呼且覆杯中淥。
寄孫元忠·其八
作者：孔平仲
朝代：宋

思君須向古人求，夙昔一逢無此流。
文章有神交有道，名位豈肯卑微休。
倜儻權奇難具論，鷙鳥舉翮連青雲。
無路從容陪笑語，使人歎恨傷精魂。
寄孫元忠·其六
作者：孔平仲
朝代：宋

老去悲秋强自寬，衰顔欲付紫金丹。
坐臥只多少行立，豈可久在王侯間。
與君相逢未恨晚，他日更僕語不淺。
瀟湘水國傍黿鼉，吏情更覺滄洲遠。
寄孫元忠·其四
作者：孔平仲
朝代：宋

不恨我衰子貴時，經濟實藉英雄姿。
君有長材不貧賤，莫令斬斷青雲梯。
驊騮作駒已汗血，坐看千里當霜蹄。
省郎京尹必俯拾，軍符侯印取豈遲。
寄常父
作者：孔平仲
朝代：宋

六月凉泉声似雨，千家脩竹势凌云。齐州潇洒共閒暇，洗耳清流对此君。红蓼最宜秋雨湿，绿槐无奈晚风吹。向来不用忧烦暑，庭户清凉自有诗。
寄常父
作者：孔平仲
朝代：宋
体裁：七言律诗

历城未到已尝闻，文綵鱼盐市不贫。千里山川齐故地，百年风俗舜遗民。泉声滑滑长如雨，海气昏昏晚得春。北渚环波皆好景，为兄诗笔长精神。
寄常父
作者：孔平仲
朝代：宋
体裁：五言律诗

台州与京邑，中有泰山阴。谁谓三隅远，长分一寸心。南陔戒已旧，棠棣兴尤深。思作团圆计，囊无买舍金。
寄常父
作者：孔平仲
朝代：宋

台州與京邑，中有泰山陰。
誰謂三隅遠，長分一寸心。
南陔戒已舊，棠棣興尤深。
思作團圓計，囊無買舍金。
寄常父
作者：孔平仲
朝代：宋

愁霏久不霁，翳此白日光。阴风薄庭柯，落叶堕我旁。萧条秋气高，百感搅中肠。侧观南飞雁，肃肃尚有行。念昔来此土，弟昆各康彊。二季皆鸑鷟，梧桐殒朝阳。踟蹰故所游，墟墓草已荒。会合须臾期，去日一何长。吾兄近仳别，咫尺非异方。官守畏简书，羁绊不得骧。如星限河汉，东西但相望。江鱼肥可荐，庭菊粲以芳。峥嵘时节晚，谁与共一觞。伯氏副边城，苦寒天早霜。石火虽云煖，不如还故乡。群飞隘霄极，弱羽因飘扬。禄薄未足饱，胡为久皇皇。古人有三高，彼岂悦膏粱。愿言同斯志，毕景事耕桑。
寄常父
作者：孔平仲
朝代：宋

愁霏久不霁，翳此白日光。
阴风薄庭柯，落叶堕我旁。
萧条秋气高，百感搅中肠。
侧观南飞雁，肃肃尚有行。
念昔来此土，弟晜各康彊。
二季皆鸑鷟，梧桐殒朝阳。
踟蹰故所游，墟墓草已荒。
会合须臾期，去日一何长。
吾兄近仳别，咫尺非异方。
官守畏简书，羁绊不得骧。
如星限河汉，东西但相望。
江鱼肥可荐，庭菊粲以芳。
峥嵘时节晚，谁与共一觞。
伯氏副边城，苦寒天早霜。
石火虽云暖，不如还故乡。
群飞隘霄极，弱羽因飘扬。
禄薄未足饱，胡为久皇皇。
古人有三高，彼岂悦膏粱。
愿言同斯志，毕景事耕桑。
寄常父
作者：孔平仲
朝代：宋

愁霏久不霽，翳此白日光。
陰風薄庭柯，落葉墮我旁。
蕭條秋氣高，百感攪中腸。
側觀南飛雁，肅肅尚有行。
念昔來此土，弟晜各康彊。
二季皆鸑鷟，梧桐殞朝陽。
踟躕故所游，墟墓草已荒。
會合須臾期，去日一何長。
吾兄近仳別，咫尺非異方。
官守畏簡書，羈絆不得驤。
如星限河漢，東西但相望。
江魚肥可薦，庭菊粲以芳。
崢嶸時節晚，誰與共一觴。
伯氏副邊城，苦寒天早霜。
石火雖云煖，不如還故鄉。
群飛隘霄極，弱羽因飄揚。
祿薄未足飽，胡爲久皇皇。
古人有三高，彼豈悅膏粱。
願言同斯志，畢景事耕桑。
寄常父
作者：孔平仲
朝代：宋

歷城未到已嘗聞，文綵魚鹽市不貧。
千里山川齊故地，百年風俗舜遺民。
泉聲滑滑長如雨，海氣昏昏晚得春。
北渚環波皆好景，爲兄詩筆長精神。
寄常父
作者：孔平仲
朝代：宋

海上穷秋白日阴，霜飈猎猎稍相侵。
手持黄菊江南意，目送征鸿万里心。
每想清谈真丽瞩，欲弹流水少知音。
东山兄弟非难继，谁敢先为招隠吟。
寄常父
作者：孔平仲
朝代：宋

海上穷秋白日阴，霜飙猎猎稍相侵。手持黄菊江南意，目送征鸿万里心。每想清谈真丽瞩，欲弹流水少知音。东山兄弟非难继，谁敢先为招隐吟。
寄常父
作者：孔平仲
朝代：宋

海上窮秋白日陰，霜飈獵獵稍相侵。
手持黄菊江南意，目送征鴻萬里心。
每想清談真麗矚，欲彈流水少知音。
東山兄弟非難繼，誰敢先爲招隠吟。
寄常父
作者：孔平仲
朝代：宋

秋風又摇落，歷下意何如。
學館人歸後，山城月上初。
東西各引領，咫尺但通書。
難共重陽醉，黄花日向疏。
寄常父
作者：孔平仲
朝代：宋
体裁：五言律诗

秋风又摇落，历下意何如。学馆人归后，山城月上初。东西各引领，咫尺但通书。难共重阳醉，黄花日向疏。
寄常父
作者：孔平仲
朝代：宋

紅蓮綠水本優游，清絕東南七寶州。
見說新書亦多事，每聞沿檄少歸休。
少年共計駒千里，末路堪嗟貉一丘。
正是江邊桃李月，雞鳴度曲寄離憂。
寄常父
作者：孔平仲
朝代：宋

繚繞龍山半府陰，春來漂泊阻登臨。
蓬萊閣下花多少，清曠亭前水淺深。
暮靄漫天迷望目，東風絕海送歸心。
新詩亦有思家意，應記當年共醉吟。
寄常父
作者：孔平仲
朝代：宋
体裁：七言律诗

红莲绿水本优游，清绝东南七宝州。见说新书亦多事，每闻沿檄少归休。少年共计驹千里，末路堪嗟貉一丘。正是江边桃李月，鸡鸣度曲寄离忧。
寄常父
作者：孔平仲
朝代：宋
体裁：七言律诗

缭绕龙山半府阴，春来漂泊阻登临。蓬莱阁下花多少，清旷亭前水浅深。暮霭漫天迷望目，东风绝海送归心。新诗亦有思家意，应记当年共醉吟。
寄常父·其一
作者：孔平仲
朝代：宋

六月凉泉声似雨，千家修竹势凌云。
齐州潇洒共閒暇，洗耳清流对此君。
寄常父·其一
作者：孔平仲
朝代：宋

六月凉泉声似雨，千家脩竹势凌云。齐州潇洒共閒暇，洗耳清流对此君。
寄常父·其一
作者：孔平仲
朝代：宋

六月凉泉聲似雨，千家脩竹勢凌雲。
齊州瀟灑共閒暇，洗耳清流對此君。
寄常父·其二
作者：孔平仲
朝代：宋

紅蓼最宜秋雨濕，綠槐無奈晚風吹。
向來不用憂煩暑，庭戶清凉自有詩。
寄常父·其二
作者：孔平仲
朝代：宋
体裁：七言绝句

红蓼最宜秋雨湿，绿槐无奈晚风吹。向来不用忧烦暑，庭户清凉自有诗。
寄常父二首·其一
作者：孔平仲
朝代：宋

欲和來詩詩未就，恍然心在歷山陽。
寒燈一點靜相照，風雪打窗冬夜長。
寄常父二首·其一
作者：孔平仲
朝代：宋
体裁：七言绝句

欲和来诗诗未就，恍然心在历山阳。寒灯一点静相照，风雪打窗冬夜长。
寄常父二首·其二
作者：孔平仲
朝代：宋
体裁：七言律诗

不得家书又几朝，思亲梦断不堪招。欲归每恨川途远，久客空惊岁月消。雪意尚浓云黯淡，角声吹绝晚萧条。相看惟有兄相近，回首时能慰寂寥。
寄常父二首·其二
作者：孔平仲
朝代：宋

不得家書又幾朝，思親夢斷不堪招。
欲歸每恨川途遠，久客空驚歲月消。
雪意尚濃雲黯淡，角聲吹絕晚蕭條。
相看惟有兄相近，回首時能慰寂寥。
寄常甫
作者：孔平仲
朝代：宋

北風三日雪，南湖一尺冰。
晚雲遮望眼，不見玉山城。
寄常甫
作者：孔平仲
朝代：宋
体裁：五言绝句

北风三日雪，南湖一尺冰。晚云遮望眼，不见玉山城。
寄张天觉
作者：孔平仲
朝代：宋

手弄毛锥掷钓蓑，衰年远使尚婆娑。女缘被妒多闺怨，心欲安禅学鸟窠。果有壮图希剑履，复何高论隐松萝。维摩弟子张天觉，见说平生事揣摩。
寄张天觉
作者：孔平仲
朝代：宋

手弄毛锥掷钓蓑，衰年远使尚婆娑。
女缘被妬多闺怨，心欲安禅学鸟窠。
果有壮图希剑履，復何高论隠松萝。
维摩弟子张天觉，见说平生事揣摩。
寄张江州
作者：孔平仲
朝代：宋
体裁：七言律诗

干尽公卿冷眼看，目悬霄汉望鸳鸾。鸟旟付治期当审，番玉求田计想完。元帅昔时几跋扈，邑君何日得平安。女年已长荣亲养，食禄翻思把钓竿。
寄张解州
作者：孔平仲
朝代：宋

车辗轻雷会鄂君，口朱当在结慇勤。心迷云雨回歌扇，羽散鸾皇转舞裙。巾垫香醪方取乐，木飘霜叶忽离群。羊毫写字无鱼寄，可问南归有戍军。
寄张解州
作者：孔平仲
朝代：宋

车辗轻雷会鄂君，口朱当在结慇懃。
心迷云雨回歌扇，羽散鸾皇转舞裙。
巾垫香醪方取乐，木飘霜叶忽离群。
羊毫写字无鱼寄，可问南归有戍军。
寄張天覺
作者：孔平仲
朝代：宋

手弄毛錐擲釣蓑，衰年遠使尚婆娑。
女緣被妬多閨怨，心欲安禪學鳥窠。
果有壯圖希劍履，復何高論隠松蘿。
維摩弟子張天覺，見說平生事揣摩。
寄張江州
作者：孔平仲
朝代：宋

干盡公卿冷眼看，目懸霄漢望鴛鸞。
鳥旟付治期當審，番玉求田計想完。
元帥昔時幾跋扈，邑君何日得平安。
女年已長榮親養，食祿翻思把釣竿。
寄張解州
作者：孔平仲
朝代：宋

車輾輕雷會鄂君，口朱當在結慇懃。
心迷雲雨回歌扇，羽散鸞皇轉舞裙。
巾墊香醪方取樂，木飄霜葉忽離群。
羊毫寫字無魚寄，可問南歸有戍軍。
寄從道
作者：孔平仲
朝代：宋

憶初撫掌笑，嘗謂子猿猱。
斑然武而文，譏駡舌若刀。
髭黄喉骨結，內敏見秋毫。
論官則甚微，意氣一何高。
今思乃麟鳳，百十未易遭。
子行白日靜，回首常蕭騷。
聞子在定州，深山坐披毛。
何如東海上，萬疊觀波濤。
不見歲再晚，北風方怒嘷。
圍爐捧美酒，思子持蟹螯。
寄從道
作者：孔平仲
朝代：宋

相逢苦不早，相別又匆匆。
祖席侵華燭，征車傍北風。
車斜酬唱闕，爾汝笑談空。
遙想支頤處，孤村海霧中。
寄方逢原
作者：孔平仲
朝代：宋
体裁：七言律诗

我行求友要渐磨，石确金坚所得多。夕倦未眠排奕势，力穷犹战敌诗魔。鬼神福善安无窘，君相知名直靡佗。匕箸借前陈策画，一朝登用即巍峨。
寄方逢原
作者：孔平仲
朝代：宋

我行求友要漸磨，石確金堅所得多。
夕倦未眠排奕勢，力窮猶戰敵詩魔。
鬼神福善安無窘，君相知名直靡佗。
匕箸借前陳策畫，一朝登用即巍峨。
寄板桥卞进之主簿
作者：孔平仲
朝代：宋
体裁：七言律诗

以才牵挽自由身，岁暮无家寄海滨。扰扰满前人一把，纷纷趋事抱千钧。风掀驼岛波声壮，云倚蓬山雪意新。回首高城已摇落，菊花羞逼小阳春。
寄板橋卞進之主簿
作者：孔平仲
朝代：宋

以才牽挽自由身，歲暮無家寄海濱。
擾擾滿前人一把，紛紛趨事抱千鈞。
風掀駝島波聲壯，雲倚蓬山雪意新。
回首高城已摇落，菊花羞逼小陽春。
寄江西同官
作者：孔平仲
朝代：宋

心欲从容且再期，月余聚散忽参差。
工于酬唱皆词客，各有输赢屡奕棋。
木荫坐时班细草，早凉行处折红葵。
天涯回首思高会，日落烟昏今自悲。
寄江西同官
作者：孔平仲
朝代：宋

心欲从容且再期，月馀聚散忽参差。工于酬唱皆词客，各有输赢屡奕棋。木荫坐时班细草，早凉行处折红葵。天涯回首思高会，日落烟昏今自悲。
寄江西同官
作者：孔平仲
朝代：宋

心欲從容且再期，月餘聚散忽參差。
工於酬唱皆詞客，各有輸贏屢奕棋。
木蔭坐時班細草，早凉行處折紅葵。
天涯回首思高會，日落烟昏今自悲。
寄江西旧同寮
作者：孔平仲
朝代：宋
体裁：古风

为诗摛奇词，美矣似花蕊。而思衰迟资，揣己耻比儗。卑萎疲追随，此鄙彼绮靡。差池谁知之，迤逦上梓里。移时池之涯，或息石壁侧。诗嬉谁为雌，奕剧白敌黑。追驰麾罢羸，力击划霹雳。羁离弥思维，阒寂益忆昔。
寄江西舊同寮
作者：孔平仲
朝代：宋

爲詩摛奇詞，美矣似花蕊。
而思衰遲資，揣己恥比儗。
卑萎疲追隨，此鄙彼綺靡。
差池誰知之，迤邐上梓里。
移時池之涯，或息石壁側。
詩嬉誰爲雌，奕劇白敵黑。
追馳麾罷羸，力擊劃霹靂。
羈離彌思維，闃寂益憶昔。
寄熊伯通
作者：孔平仲
朝代：宋

南山九叠势千霄，中有长松荫寸苗。好景常闻太平观，谪仙更住上清桥。风吹石径秋声早，泉落云根暑气消。方外相期蒙雅眷，只应心隐不须招。
寄熊伯通
作者：孔平仲
朝代：宋

南山九疊勢千霄，中有長松蔭寸苗。
好景常聞太平觀，謫仙更住上清橋。
風吹石徑秋聲早，泉落雲根暑氣消。
方外相期蒙雅眷，只應心隠不須招。
寄熊伯通
作者：孔平仲
朝代：宋

南山九迭势千霄，中有长松荫寸苗。
好景常闻太平观，谪仙更住上清桥。
风吹石径秋声早，泉落云根暑气消。
方外相期蒙雅眷，只应心隠不须招。
寄王彥昭教授
作者：孔平仲
朝代：宋

別君已經年，相見如一日。
分教淮南生，中路忽相失。
我志如柳惠，何嘗厭三黜。
君才如叔夜，猶苦不堪七。
趣向大抵同，離合何不一。
輕裝入隋堤，正值柳陰密。
倉庚交交飛，布穀命其匹。
壯歲甘遠游，豈暇念家室。
永城去亳近，馬足翩翩逸。
我往何時還，君處不能出。
新詩近應多，爛漫排古律。
黄花不可見，誰爲子鳴瑟。
交游固難得，會面那易必。
作詩寄秋風，以寫胸中鬰。
寄王彦昭教授
作者：孔平仲
朝代：宋

别君已经年，相见如一日。分教淮南生，中路忽相失。我志如柳惠，何尝厌三黜。君才如叔夜，犹苦不堪七。趣向大抵同，离合何不一。轻装入隋堤，正值柳阴密。仓庚交交飞，布谷命其匹。壮岁甘远游，岂暇念家室。永城去亳近，马足翩翩逸。我往何时还，君处不能出。新诗近应多，烂漫排古律。黄花不可见，谁为子鸣瑟。交游固难得，会面那易必。作诗寄秋风，以写胸中郁。
寄王彦昭教授
作者：孔平仲
朝代：宋

别君已经年，相见如一日。
分教淮南生，中路忽相失。
我志如柳惠，何尝厌三黜。
君才如叔夜，犹苦不堪七。
趣向大抵同，离合何不一。
轻装入隋堤，正值柳阴密。
仓庚交交飞，布谷命其匹。
壮岁甘远游，岂暇念家室。
永城去亳近，马足翩翩逸。
我往何时还，君处不能出。
新诗近应多，烂漫排古律。
黄花不可见，谁为子鸣瑟。
交游固难得，会面那易必。
作诗寄秋风，以写胸中鬰。
寄王滑州
作者：孔平仲
朝代：宋

至意須同陳與雷，田家老瓦媿雲罍。
缶非可擊參韶樂，木肯垂陰庇野苔。
台輔雍容君有量，里閭寒賤我如灰。
火龕對坐年華宴，安得西飛到滑臺。
寄王滑州
作者：孔平仲
朝代：宋

至意须同陈与雷，田家老瓦媿云罍。
缶非可击参韶乐，木肯垂阴庇野苔。
台辅雍容君有量，里闾寒贱我如灰。
火龛对坐年华宴，安得西飞到滑台。
寄王滑州
作者：孔平仲
朝代：宋

至意须同陈与雷，田家老瓦愧云罍。缶非可击参韶乐，木肯垂阴庇野苔。台辅雍容君有量，里闾寒贱我如灰。火龛对坐年华宴，安得西飞到滑台。
寄王达夫高密令
作者：孔平仲
朝代：宋
体裁：古风

高城已吹角，月暗星河落。与子语不休，青灯同寂寞。平明车马去匆匆，一饭相邀不得同。交情世契两皆厚，东望白云千万重。
寄王達夫高密令
作者：孔平仲
朝代：宋

高城已吹角，月暗星河落。
與子語不休，青燈同寂寞。
平明車馬去匆匆，一飯相邀不得同。
交情世契兩皆厚，東望白雲千萬重。
寄經父
作者：孔平仲
朝代：宋

借問東來常太晚，富春亭下艤扁舟。
陰天漠漠行梅雨，寒色蕭蕭報麥秋。
曲渚浪平猶未渡，隔江風緊不勝愁。
此中望斷相思眼，家在蓬萊更倚樓。
寄经父
作者：孔平仲
朝代：宋
体裁：七言律诗

借问东来常太晚，富春亭下舣扁舟。阴天漠漠行梅雨，寒色萧萧报麦秋。曲渚浪平犹未渡，隔江风紧不胜愁。此中望断相思眼，家在蓬莱更倚楼。
寄舍弟
作者：孔平仲
朝代：宋

西园草碧色，南湖水绿波。五云亭上意，争奈艳阳何。
寄舍弟
作者：孔平仲
朝代：宋

西园草碧色，南湖水绿波。
五云亭上意，争奈艷阳何。
寄舍弟
作者：孔平仲
朝代：宋

西園草碧色，南湖水綠波。
五雲亭上意，爭奈艷陽何。
寄芸叟
作者：孔平仲
朝代：宋

未老已前胡不归，何须斑白及衰羸。婆娑石上弄明月，卧看春风生桂枝。愁云垂地黄映日，叠嶂插空青照楼。野菊花开秋又晚，便当归去老沧洲。年过半百合归去，谨杜衡门深退藏。衰白前途有多少，使君子细更商量。
寄芸叟·其一
作者：孔平仲
朝代：宋
体裁：七言绝句

未老已前胡不归，何须斑白及衰羸。婆娑石上弄明月，卧看春风生桂枝。
寄芸叟·其一
作者：孔平仲
朝代：宋

未老已前胡不歸，何須斑白及衰羸。
婆娑石上弄明月，臥看春風生桂枝。
寄芸叟·其三
作者：孔平仲
朝代：宋
体裁：七言绝句

年过半百合归去，谨杜衡门深退藏。衰白前途有多少，使君子细更商量。
寄芸叟·其三
作者：孔平仲
朝代：宋

年過半百合歸去，謹杜衡門深退藏。
衰白前途有多少，使君子細更商量。
寄芸叟·其二
作者：孔平仲
朝代：宋

愁云垂地黄映日，叠嶂插空青照楼。野菊花开秋又晚，便当归去老沧洲。
寄芸叟·其二
作者：孔平仲
朝代：宋

愁云垂地黄映日，迭嶂插空青照楼。
野菊花开秋又晚，便当归去老沧洲。
寄芸叟·其二
作者：孔平仲
朝代：宋

愁雲垂地黄映日，疊嶂插空青照樓。
野菊花開秋又晚，便當歸去老滄洲。
寄芸叟年兄
作者：孔平仲
朝代：宋

垂天雄翮抟海风，穷高极远志不同。
盛年折桂心未歉，磨刀水际思平戎。
西羌活擒偶失手，天南星堕郴山中。
未甘遂葬江鱼腹，当归入觐明光宫。
何尝仆射干荐举，芸台乌府选择公。
蛟龙齿角老愈硬，楩楠材格寒更浓。
耻为葳蕤要节目，预知子不见从容。
川峡揭节建大戟，服紫腰金薄赏功。
暮年车辖徙荆楚，江离摇碧水蓼红。
橘洲桥口皆莽草，贾傅井中苔已空。
我已衰白敛一郡，附子余光聊养蒙。
尝言早休乃良策，倚空亲想莲花峰。
请君先去采芝朮，我续随子栖蒿蓬。
水甘松香真胜境，云滑石险多行踪。
半天河汉倾瀑布，自然铜吼闻霜钟。
董仙种杏人竞取，渊明石床苍藓封。
怡神麯糵有妙理，禾收石斛岁屡丰。
林迥岩屋尤可徧，溪间小桥横木通。
手扪松萝攀紫葛，清凉半夏如秋冬。
黄精久饵助冰雪，与君同作白头翁。
寄芸叟年兄
作者：孔平仲
朝代：宋

垂天雄翮抟海风，穷高极远志不同。盛年折桂心未歉，磨刀水际思平戎。西羌活擒偶失手，天南星堕郴山中。未甘遂葬江鱼腹，当归入觐明光宫。何尝仆射干荐举，芸台乌府选择公。蛟龙齿角老愈硬，楩楠材格寒更浓。耻为葳蕤要节目，预知子不见从容。川峡揭节建大戟，服紫腰金薄赏功。暮年车辖徙荆楚，江离摇碧水蓼红。橘洲桥口皆莽草，贾傅井中苔已空。我已衰白敛一郡，附子馀光聊养蒙。尝言早休乃良策，倚空亲想莲花峰。请君先去采芝朮，我续随子栖蒿蓬。水甘松香真胜境，云滑石险多行踪。半天河汉倾瀑布，自然铜吼闻霜钟。董仙种杏人竞取，渊明石床苍藓封。怡神曲糵有妙理，禾收石斛岁屡丰。林迥岩屋尤可遍，溪间小桥横木通。手扪松萝攀紫葛，清凉半夏如秋冬。黄精久饵助冰雪，与君同作白头翁。
寄芸叟年兄
作者：孔平仲
朝代：宋

垂天雄翮摶海風，窮高極遠志不同。
盛年折桂心未歉，磨刀水際思平戎。
西羌活擒偶失手，天南星墮郴山中。
未甘遂葬江魚腹，當歸入覲明光宮。
何嘗僕射干薦舉，芸臺烏府選擇公。
蛟龍齒角老愈硬，楩楠材格寒更濃。
恥爲葳蕤要節目，預知子不見從容。
川峽揭節建大戟，服紫腰金薄賞功。
暮年車轄徙荆楚，江離摇碧水蓼紅。
橘洲橋口皆莽草，賈傅井中苔已空。
我已衰白斂一郡，附子餘光聊養蒙。
嘗言早休乃良策，倚空親想蓮花峰。
請君先去采芝朮，我續隨子棲蒿蓬。
水甘松香真勝境，雲滑石險多行蹤。
半天河漢傾瀑布，自然銅吼聞霜鐘。
董仙種杏人競取，淵明石床蒼蘚封。
怡神麯糵有妙理，禾收石斛歲屢豐。
林迥岩屋尤可徧，溪間小橋橫木通。
手捫松蘿攀紫葛，清凉半夏如秋冬。
黄精久餌助冰雪，與君同作白頭翁。
寄苏子由
作者：孔平仲
朝代：宋
体裁：七言律诗

历下攀游今几年，相逢颜鬓觉苍然。西齐美锦窥诗轴，北郭浓霞入酒船。别思忽随春浩荡，还期已过月团圆。君家早有为霖望，莫学隆中但稳眠。
寄萧虚中
作者：孔平仲
朝代：宋
体裁：七言律诗

平川掺袂屡星霜，楚尾畿东各一乡。安得便风传讯问，只应明月共辉光。茅斋夜出犹能记，古观秋吟最不忘。近日诗成无和者，思君才俊似青杨。
寄蕭虛中
作者：孔平仲
朝代：宋

平川摻袂屢星霜，楚尾畿東各一鄉。
安得便風傳訊問，只應明月共輝光。
茅齋夜出猶能記，古觀秋吟最不忘。
近日詩成無和者，思君才俊似青楊。
寄蘇子由
作者：孔平仲
朝代：宋

歷下攀遊今幾年，相逢顔鬢覺蒼然。
西齊美錦窺詩軸，北郭濃霞入酒船。
別思忽隨春浩蕩，還期已過月團圓。
君家早有爲霖望，莫學隆中但穩眠。
寄賈宣州
作者：孔平仲
朝代：宋

高會當年喜得曹，日陪宴衎自忘勞。
力回天地君應憊，心狹乾坤我尚豪。
豕亥論書非素學，子孫干祿有東皋。
十年求友相知寡，分付長松蔭短蒿。
寄贾宣州
作者：孔平仲
朝代：宋

高会当年喜得曹，日陪宴衎自忘劳。力回天地君应惫，心狭乾坤我尚豪。豕亥论书非素学，子孙干禄有东皋。十年求友相知寡，分付长松荫短蒿。
寄贾宣州
作者：孔平仲
朝代：宋

高会当年喜得曹，日陪宴衎自忘劳。
力回天地君应惫，心狭干坤我尚豪。
豕亥论书非素学，子孙干禄有东皋。
十年求友相知寡，分付长松荫短蒿。
寄邹蹇叔
作者：孔平仲
朝代：宋

西园春深百草长，残花纷纷绿叶光。蜂归蝶散情已薄，独我绕树行如狂。亟令沽酒藉地饮，卧嗅落蕊倾金觞。醉来意气颇脱略，睥睨天地如毫芒。狂歌大笑谁对值，山猿谷鸟啼斜阳。却思高阳旧徒侣，安得飞至坐我傍。登城引望不可见，云峰古木徒苍苍。
寄邹蹇叔
作者：孔平仲
朝代：宋

西园春深百草长，残花纷纷绿叶光。
蜂归蝶散情已薄，独我遶树行如狂。
亟令沽酒藉地饮，卧嗅落蕊倾金觞。
醉来意气颇脱略，睥睨天地如毫芒。
狂歌大笑谁对值，山猿谷鸟啼斜阳。
却思高阳旧徒侣，安得飞至坐我傍。
登城引望不可见，云峰古木徒苍苍。
寄鄒蹇叔
作者：孔平仲
朝代：宋

西園春深百草長，殘花紛紛綠葉光。
蜂歸蝶散情已薄，獨我遶樹行如狂。
亟令沽酒藉地飲，臥嗅落蕊傾金觴。
醉來意氣頗脫略，睥睨天地如毫芒。
狂歌大笑誰對值，山猿谷鳥啼斜陽。
却思高陽舊徒侶，安得飛至坐我傍。
登城引望不可見，雲峰古木徒蒼蒼。
寄題蕭丈止亭
作者：孔平仲
朝代：宋

削跡忘當世，開亭枕近郊。
情非惡冕紱，樂不似衡茅。
靜看雲歸岫，閒知鸛在巢。
春風動幽興，植杖數花苞。
寄題蕭升之姨夫竹軒
作者：孔平仲
朝代：宋

開軒君子意，種竹歲寒心。
高節凌雲秀，孤根得地深。
秋暄溪上雨，暝宿嶺頭禽。
預約疏三徑，他時伴醉吟。
寄題蕭文照閣
作者：孔平仲
朝代：宋

虛明敞高閣，清淺對方塘。
軒冕忘懷久，江湖寓興長。
紅蕖開細雨，白鳥下殘陽。
不挂人間事，逍遙自一鄉。
寄题萧丈止亭
作者：孔平仲
朝代：宋
体裁：五言律诗

削迹忘当世，开亭枕近郊。情非恶冕绂，乐不似衡茅。静看云归岫，閒知鹳在巢。春风动幽兴，植杖数花苞。
寄题萧升之姨夫竹轩
作者：孔平仲
朝代：宋
体裁：五言律诗

开轩君子意，种竹岁寒心。高节凌云秀，孤根得地深。秋暄溪上雨，暝宿岭头禽。预约疏三径，他时伴醉吟。
寄题萧文照阁
作者：孔平仲
朝代：宋
体裁：五言律诗

虚明敞高阁，清浅对方塘。轩冕忘怀久，江湖寓兴长。红蕖开细雨，白鸟下残阳。不挂人间事，逍遥自一乡。
寄黄仲光
作者：孔平仲
朝代：宋

早識江西黄仲光，兀然相對鬢毛蒼。
口陳仁義何明白，日欲經綸孰抵當。
田老謳吟知盛德，心交隔闊想餘芳。
方今天子求才藝，云有鋒車降寵章。
寄黄仲光
作者：孔平仲
朝代：宋

早识江西黄仲光，兀然相对鬓毛苍。
口陈仁义何明白，日欲经纶孰抵当。
田老讴吟知盛德，心交隔阔想余芳。
方今天子求才艺，云有锋车降宠章。
寄黄仲光
作者：孔平仲
朝代：宋

早识江西黄仲光，兀然相对鬓毛苍。口陈仁义何明白，日欲经纶孰抵当。田老讴吟知盛德，心交隔阔想馀芳。方今天子求才艺，云有锋车降宠章。
寒食宴北山席上走笔得松字
作者：孔平仲
朝代：宋

骀荡禁烟节，相随上北峰。
雨余澄远水，风细韵长松。
柳影摇歌席，花香入酒钟。
南州富閒暇，行乐且从容。
寒食宴北山席上走笔得松字
作者：孔平仲
朝代：宋

骀荡禁烟节，相随上北峰。雨馀澄远水，风细韵长松。柳影摇歌席，花香入酒钟。南州富閒暇，行乐且从容。
寒食宴北山席上走筆得松字
作者：孔平仲
朝代：宋

駘蕩禁烟節，相隨上北峰。
雨餘澄遠水，風細韵長松。
柳影摇歌席，花香入酒鍾。
南州富閒暇，行樂且從容。
寒食郊外
作者：孔平仲
朝代：宋

涔涔雨沉城，浩浩泥沒轍。
四山氣如蒸，萬里天欲雪。
我時出郊坰，山徑屢曲折。
雖懷顛沛憂，亦有觀覽悅。
幽花媚林薄，粲粲生意發。
紅紫相後先，各自有時節。
長松困冰雪，憔悴終不屈。
及今翠夭嬌，騰拔見筋骨。
陰陽有代謝，物性安可奪。
請視大塊中，紛紛盡毫末。
興衰若鱗次，今古猶市閱。
只此晦與晴，變態亦俄忽。
歸路日已煬，披襟滌初熱。
寒食郊外
作者：孔平仲
朝代：宋

涔涔雨沉城，浩浩泥没辙。四山气如蒸，万里天欲雪。我时出郊坰，山径屡曲折。虽怀颠沛忧，亦有观览悦。幽花媚林薄，粲粲生意发。红紫相后先，各自有时节。长松困冰雪，憔悴终不屈。及今翠夭娇，腾拔见筋骨。阴阳有代谢，物性安可夺。请视大块中，纷纷尽毫末。兴衰若鳞次，今古犹市阅。只此晦与晴，变态亦俄忽。归路日已炀，披襟涤初热。
寒食郊外
作者：孔平仲
朝代：宋

涔涔雨沉城，浩浩泥没辙。
四山气如蒸，万里天欲雪。
我时出郊垧，山径屡曲折。
虽怀颠沛忧，亦有观览悦。
幽花媚林薄，粲粲生意发。
红紫相后先，各自有时节。
长松困冰雪，憔悴终不屈。
及今翠夭娇，腾拔见筋骨。
阴阳有代谢，物性安可夺。
请视大块中，纷纷尽毫末。
兴衰若鳞次，今古犹市阅。
只此晦与晴，变态亦俄忽。
归路日已炀，披襟涤初热。
寓兴
作者：孔平仲
朝代：宋

薄寒初着夹衣裳，日景中分不短长。
池馆虚明开水石，园林摇落受风霜。
黄花满槛金铃秀，白酒盈樽玉液香。
未老不须云母粉，且教弦管奏清商。
寓兴
作者：孔平仲
朝代：宋

薄寒初著裌衣裳，日景中分不短长。池馆虚明开水石，园林摇落受风霜。黄花满槛金铃秀，白酒盈樽玉液香。未老不须云母粉，且教弦管奏清商。
寓目
作者：孔平仲
朝代：宋
体裁：五言律诗

云惨天如褐，山横日易昏。寒鸦啼古木，饥雀噪空园。红叶风飘势，苍苔雨滴痕。行吟有清兴，寂寞与谁论。
寓目
作者：孔平仲
朝代：宋
体裁：五言律诗

倏此年华晚，萧然学馆幽。常閒心却闷，极静景多愁。叶走堂阶响，云依殿吻浮。黄茅日西下，戏犬在城头。
寓目
作者：孔平仲
朝代：宋

倏此年華晚，蕭然學館幽。
常閒心却悶，極靜景多愁。
葉走堂階響，雲依殿吻浮。
黄茅日西下，戲犬在城頭。
寓目
作者：孔平仲
朝代：宋

枝上余花脱尽红，行人驱马绿阴中。
青春裁翦应辛苦，不奈东南一夜风。
寓目
作者：孔平仲
朝代：宋

枝上餘花脫盡紅，行人驅馬綠陰中。
青春裁翦應辛苦，不奈東南一夜風。
寓目
作者：孔平仲
朝代：宋

枝上馀花脱尽红，行人驱马绿阴中。青春裁剪应辛苦，不奈东南一夜风。
寓目
作者：孔平仲
朝代：宋

白日照园林，悲风久萧索。横秋只鹘健，驾海孤帆逸。阴云带雨归，晴嶂排空出。一望一高歌，凭谁纵吟笔。
寓目
作者：孔平仲
朝代：宋

白日照园林，悲风久萧索。
横秋隻鹘健，驾海孤帆逸。
阴云带雨归，晴嶂排空出。
一望一高歌，凭谁纵吟笔。
寓目
作者：孔平仲
朝代：宋

白日照園林，悲風久蕭索。
橫秋隻鶻健，駕海孤帆逸。
陰雲带雨歸，晴嶂排空出。
一望一高歌，憑誰縱吟筆。
寓目
作者：孔平仲
朝代：宋

雲慘天如褐，山橫日易昏。
寒鴉啼古木，饑雀噪空園。
紅葉風飄勢，蒼苔雨滴痕。
行吟有清興，寂寞與誰論。
寓興
作者：孔平仲
朝代：宋

薄寒初著裌衣裳，日景中分不短長。
池館虛明開水石，園林摇落受風霜。
黄花滿檻金鈴秀，白酒盈樽玉液香。
未老不須雲母粉，且教弦管奏清商。
寧采
作者：孔平仲
朝代：宋

寧采糞上英，莫折園中柳。
人情愈薄惡，變態在回首。
紛紛苦相攻，把臂曾締友。
陰機多鬼禍，似此奚可久。
巧言奮南箕，定籍挂北斗。
豺虎雖不食，且使烏啄口。
寬恤民力
作者：孔平仲
朝代：宋

天地清明日，君臣際會秋。
雷霆大號徧，雨雪湛恩流。
士卒休羣戍，耕桑勸九州。
中邦節賜予，下吏省誅求。
物繼由庚詠，民喧擊壤謳。
泰寧堪坐致，寬恤此良謀。
戶曉爲今失，官詢校古羞。
愚言惟聖擇，神斷戒優游。
寶劍一首贈天覺
作者：孔平仲
朝代：宋

金裝寶劍值萬千，石上橫磨太古前。
絲緱消爛那復言，竹杖未化蛟龍眠。
匏裁瓠切隨所用，土拭當有張雷賢。
革室夜鎖聲鏗然，木刃誰與淬寒泉。
对菊有怀郎祖仁
作者：孔平仲
朝代：宋
体裁：五言律诗

庭下金铃菊，花开已十分。多情能惠我，对景独思君。秀色三秋好，清香一室闻。扁舟今夜雨，何处宿江云。
封川上元
作者：孔平仲
朝代：宋
体裁：古风

穿城不千步，十步燃一灯。闪闪摇斜风，荧荧若疏星。士女鱼鸟聚，鼓吹蛙黾声。蛮俗自为乐，我心愁不醒。
封川上元
作者：孔平仲
朝代：宋

穿城不千步，十步燃一燈。
閃閃摇斜風，熒熒若疏星。
士女魚鳥聚，鼓吹蛙黽聲。
蠻俗自爲樂，我心愁不醒。
将至青州
作者：孔平仲
朝代：宋

磅礴西南万叠山，屈盘飞舞意相关。天形地势俱雄壮，人指青州在此间。
将至青州
作者：孔平仲
朝代：宋

磅礴西南万迭山，屈盘飞舞意相关。
天形地势俱雄壮，人指青州在此间。
將至青州
作者：孔平仲
朝代：宋

磅礴西南萬疊山，屈盤飛舞意相關。
天形地勢俱雄壯，人指青州在此間。
對菊有懷郎祖仁
作者：孔平仲
朝代：宋

庭下金鈴菊，花開已十分。
多情能惠我，對景獨思君。
秀色三秋好，清香一室聞。
扁舟今夜雨，何處宿江雲。
小庵初成奉酬元师
作者：孔平仲
朝代：宋
体裁：七言律诗

伐竹诛茅挂织蒲，半规小榻一方炉。不随健鹘摩空去，且免穷猿失木呼。自有琴书增道气，别开世界在仙壶。幽人欲到知何意，若说真庵彼岂无。
小庵詩
作者：孔平仲
朝代：宋

甃石爲道，旁植冬青不死之靈草。
跨水爲橋，上有百年老木之清陰。
小庵又在北牆北，花竹重重深更深。
公餘竟日無一事，卜此佳趣聊棲心。
明月爲我遲遲不肯去，清風爲我淅淅生好音。
闃然宴坐如澗谷，樂以真樂非絲金。
君看此庵亦何有，架竹編茅容側肘。
人生自足乃有餘，不羨簷牙切星斗。
朝携一筇杖，暮炷一爐香。
悠然每獨笑，物我兩皆忘。
小庵诗
作者：孔平仲
朝代：宋

甃石为道，旁植冬青不死之灵草。
跨水为桥，上有百年老木之清阴。
小庵又在北墙北，花竹重重深更深。
公余竟日无一事，卜此佳趣聊栖心。
明月为我迟迟不肯去，清风为我淅淅生好音。
阒然宴坐如涧谷，乐以真乐非丝金。
君看此庵亦何有，架竹编茅容侧肘。
人生自足乃有余，不羡檐牙切星斗。
朝携一筇杖，暮炷一炉香。
悠然每独笑，物我两皆忘。
小庵诗
作者：孔平仲
朝代：宋

甃石为道，旁植冬青不死之灵草。跨水为桥，上有百年老木之清阴。小庵又在北墙北，花竹重重深更深。公馀竟日无一事，卜此佳趣聊栖心。明月为我迟迟不肯去，清风为我淅淅生好音。阒然宴坐如涧谷，乐以真乐非丝金。君看此庵亦何有，架竹编茅容侧肘。人生自足乃有馀，不羡檐牙切星斗。朝携一筇杖，暮炷一炉香。悠然每独笑，物我两皆忘。
小菴初成奉酬元師
作者：孔平仲
朝代：宋

伐竹誅茅挂織蒲，半規小榻一方爐。
不隨健鶻摩空去，且免窮猿失木呼。
自有琴書增道氣，別開世界在仙壺。
幽人欲到知何意，若說真菴彼豈無。
小酌
作者：孔平仲
朝代：宋
体裁：五言绝句

落日山城晚，黄云雪意浓。更须开一瓮，频醉送残冬。
小酌
作者：孔平仲
朝代：宋

落日山城晚，黄雲雪意濃。
更須開一甕，頻醉送殘冬。
屈平
作者：孔平仲
朝代：宋
体裁：七言绝句

进居卿相谋何拙，退卧林泉道未降。堪笑先生不知命，褊心一斥便沈江。
屈平
作者：孔平仲
朝代：宋

進居卿相謀何拙，退臥林泉道未降。
堪笑先生不知命，褊心一斥便沈江。
岁暮作
作者：孔平仲
朝代：宋

目极天地旷，心凄原野荒。高梧脱叶瘦，冻雀抱枝僵。松柏凌寒在，雕鸿得意翔。平时岂相混，此日辨风霜。
岁暮作
作者：孔平仲
朝代：宋

目极天地旷，心凄原野荒。
高梧脱叶瘦，冻雀抱枝僵。
松柏凌寒在，鵰鸿得意翔。
平时岂相混，此日辨风霜。
岘山行
作者：孔平仲
朝代：宋
体裁：五言绝句

驱马岘山南，磴滑不能上。惆怅石城人，秋风摇两桨。
峴山行
作者：孔平仲
朝代：宋

驅馬峴山南，磴滑不能上。
惆悵石城人，秋風摇兩槳。
席上劝王八饮
作者：孔平仲
朝代：宋
体裁：古风

细雨萧萧风淅淅，冻云倚天如扫墨。高堂置酒送行人，金杯缓饮愁肠涤。劝君莫惜暂酩酊，自今一别遂南北。后时月夕与花朝，纵饮共醉安可得。
席上勸王八飲
作者：孔平仲
朝代：宋

細雨蕭蕭風淅淅，凍雲倚天如掃墨。
高堂置酒送行人，金杯緩飲愁腸滌。
勸君莫惜暫酩酊，自今一別遂南北。
後時月夕與花朝，縱飲共醉安可得。
席上口授杜仲觀
作者：孔平仲
朝代：宋

暮雨蕭蕭何不止，東風弄白起江波。
綠楊綰作同心結，杜子春來狂興多。
席上口授杜仲观
作者：孔平仲
朝代：宋
体裁：七言绝句

暮雨萧萧何不止，东风弄白起江波。绿杨绾作同心结，杜子春来狂兴多。
席上送孙知损通直广东漕
作者：孔平仲
朝代：宋

度峡经泷行路难，岭猿越鸟避旌竿。身从日下恩光暖，声落天南暑气寒。事国以忠宁计远，与人为福莫如安。观公才大宜高位，岂复区区久外官。
席上送孙知损通直广东漕
作者：孔平仲
朝代：宋

度峡经泷行路难，岭猿越鸟避旌竿。
身从日下恩光暖，声落天南暑气寒。
事国以忠宁计远，与人为福莫如安。
观公才大宜高位，岂復区区久外官。
席上送孫知損通直廣東漕
作者：孔平仲
朝代：宋

度峽經瀧行路難，嶺猿越鳥避旌竿。
身從日下恩光暖，聲落天南暑氣寒。
事國以忠寧計遠，與人爲福莫如安。
觀公才大宜高位，豈復區區久外官。
常山四詩·禱神
作者：孔平仲
朝代：宋

歲且大旱兮田事甚荒，疫癘將作兮火菑流行。
循神之名兮其德有常，靈鑒不遠兮照此忱誠。
出雲洩洩兮靈雨其雱，庶幾此民兮不乏粢盛。
常山四诗 其三 祷神
作者：孔平仲
朝代：宋

岁且大旱兮田事甚荒，疫疠将作兮火菑流行。循神之名兮其德有常，灵鉴不远兮照此忱诚。出云泄泄兮灵雨其雱，庶几此民兮不乏粢盛。
常山四诗·祷神
作者：孔平仲
朝代：宋

岁且大旱兮田事甚荒，疫疠将作兮火菑流行。
循神之名兮其德有常，灵鉴不远兮照此忱诚。
出云洩洩兮灵雨其雱，庶几此民兮不乏粢盛。
常山四诗·迎神
作者：孔平仲
朝代：宋
体裁：古风

木摵摵兮若有闻，风回回兮吹尘。神之来兮何暮，斗斜月落兮夜将向晨。跪捧香兮谨以俟，久注目兮山云。